Selepas menewaskan saingan dari Kota Singa, akhirnya Orange Sphynx berjaya melayakkan diri mereka ke Valencia, Sepanyol bagi pertempuran akhir untuk kejohanan Dreamhack Showdown!
Pasukan CS:GO wanita dari Malaysia ini menundukkan skuad Phoenix dari Singapura di kejohanan Zowie Divina Asia dengan markah 2-0 di lower bracket finals.
Mereka diwakili oleh Ramona Azween (GFi#) sebagai kapten, Aisya Sabrina Sabri (Argent), Shanice Choo Xin Ru (Alaska), Jasmine Christina Sim Huiyan (Jazminism) dan Iffah Nazurah Saidi (3ve).

We qualified to Dreamhack Showdown in Spain this July. Thank you to our coach Narin, Orange Esports Cafe Logitech G , families, friends and supporters who have been supporting us throughout our journey. ❤🇲🇾 pic.twitter.com/7kohkHDXHg
— Orange|Sphynx (@Orange_Sphynx) June 23, 2019

Mereka akan bertarung semula bersama pasukan CS:GO wanita yang terbaik di dunia pada 5 Julai – 7 Julai ini di Sepanyol bagi merebut hadiah wang tunai terkumpul RM400,000.
Selain pasukan Orange Sphynx, turut layak ke kejohanan berprestij itu ialah skuad dari China iaitu 7PM.Female.

Congrats to 7PM and @Orange_Sphynx on qualifying in the @ZOWIEDIVINA qualifiers for #DHShowdown Valencia!
The Final 8⃣ teams joining us in 🇪🇸@bjkesports, @DIGCSGO, @CLGRed, FOREVER 21, Assassins, Team iDemo, 7PM, @Orange_Sphynx pic.twitter.com/pgIhbdJc40
— DreamHack Counter-Strike (@DreamHackCSGO) June 24, 2019

Twit di atas ini pula adalah senarai penuh pasukan yang akan bertanding di sana nanti.
Ulang semula stream untuk tournament di Zowie Divina Asia ini boleh ditonton menerusi https://www.twitch.tv/ZOWIEDIVINA


Team Liquid berjaya menewaskan Vitality di ESL One Cologne 2019 dan memenangi Intel Grand Slam Musim Kedua. Kemenangan dari dua kejohanan ini terus melonjakkan lagi nama pemain mereka menjadi top 25 atlet e-sukan dengan pendapatan tertinggi dalam sejarah permainan Counter Strike: Global Offensive menurut data dari esportsearnings.com
Intel Grand Slam menawarkan hadiah wang tunai USD1 juta untuk juara. Astralis adalah juara musim pertama, memenangi empat acara antara April hingga Disember 2018 dan Team Liquid pula memenangi empat acara berturut-turut dalam rekod 63 hari. Kemenangan di Intel Extreme Masters XIV Sydney, DreamHack Masters Dallas, ESL Pro League Season 9 dan ESL One Cologne berjaya meletakkan mereka di kedudukan terbaik ini.
Kesemua lima pemain Team Liquid berada dalam carta, Jakey “Stewie2k” Yip dan Keith “NAF” Markovic mengambil kedudukan ke-10 dan ke-11 dengan USD900 ribu dan USD800 ribu. Stewie2k adalah satu-satunya pemain Amerika dalam top 10 ini.
Nick “Nitro” Canella pula di tempat ke-13 dengan pendapatan sebanyak USD775 ribu. Di belakang Nitro adalah Jonathan “ELiGE” Jablonowski di kedudukan ke-15 dengan pendapatan USD766 ribu. Russel “Twistzz” Van Dulken pula satu-satunya ahli bukan di kedudukan 20 teratas dan sebaliknya di tempat ke-22 dengan USD670 ribu.
Astralis mungkin bukan lagi pasukan CS:GO terbaik dunia tapi pemain mereka contohnya Andreas “Xyp9x” Højsleth masih cemerlang dengan pendapatan sebanyak lebih USD1.5 juta.
Oleh kerana Team Liquid memenangi final dan pencapaian yang Astralis tak berjaya (Grand Slam) dalam rekod ditetapkan, mereka tak diragui lagi pasukan CS:GO terbaik dunia.
Ikuti kami di Facebook dan Instagram.
Saksikan kami di YouTube.
Sumber: win.gg


Kejohanan CS:GO bertaraf antarabangsa iaitu Conqueror’s Insignia 2019 akan dianjurkan dan menawarkan hadiah wang tunai terkumpul kira-kira RM289,000.!
Ia dianjurkan oleh Playtonia, sebuah firma permainan video dan agensi perkhidmatan.

The wait is over, Registration for Conquerors Insignia 2019 is now open.
Registration Link: https://t.co/THDgjqAcM7#csgo #playtonia #CI #conquerorsinsignia2019 pic.twitter.com/frCOAtL1Ln
— Playtonia (@playtoniaEsport) 17 June 2019

Lebih menarik, kali ini mereka memilih Counter Strike: Global Offensive yang akan disertai oleh 28 negara dan Grand Final kejohanan tersebut akan diadakan di Malaysia.
Ini adalah negara yang akan terbabit dalam pusingan kelayakan offline: India, Bangladesh, Nepal, Sri Lanka, Maldives, Bhutan, Pakistan, Emiriah Arab Bersatu, Saudi Arabia, Lebanon, Oman, Kuwait, Qatar, Bahrain, Mesir, Jordan, Yaman, Iraq, Malaysia, Singapura, Thailand, Vietnam, Indonesia, Filipina, Kemboja, Myanmar, Laos dan Iran.
Mereka akan dibahagikan kepada tiga rantau menerusi siri kelayakan dalam talian dan kelayakan offline akan dipromosikan di Malaysia dan Emiriah Arab Bersatu.
Playtonia juga akan menggunakan platform Playtonia dan menawarkan sijil penyertaan serta 3,000 Playtonia Leaves jika mereka berjaya meraih kedudukan 10 teratas.
Paling menarik, setiap kos perjalanan dan penginapan di Malaysia untuk Grand Finals akan ditanggung oleh Playtonia.
Informasi lanjut boleh didapati dalam pautan di bawah:
https://ci.playtonia.com/launch/tournament-format/
https://liquipedia.net/counterstrike/Conquerors_Insignia/2019
Untuk mendaftar pula di sini: https://beta.playtonia.com/event/139/game_detail/


Pasukan Counter Strike: Global Offensive, Astralis dan Origen (League of Legends) tidak lagi menjadi hak milik RFRSH, selepas syarikat itu menjual mereka kepada Astralis Group ApS, satu syarikat e-sukan yang baru berpangkalan di Denmark.
Mengikut laporan sport.tv.dk, urusniaga itu dimeterai dengan harga kira-kira RM45 juta hingga RM66 juta!
Ini bermakna sudah tiada conflict of interest antara Siri Blast Pro dan Astralis – yang mana kedua-duanya diuruskan oleh RFRSH.
Berita jual beli pasukan Astralis dan Origen hadir beberapa minggu selepas ada emel tertiris yang mendedahkan hubungan antara kedua-dua pasukan dan syarikat ini. Pemain Astralis menerima kritikan kurang baik dari komunisi kerana mereka menghadiri hampir semua acara BLAST pada separuh pertama tahun ini.
Kejohanan itu juga menerima kritikan antaranya kerana isu berhubung pertukaran lokasi pada saat-saat akhir.
Prestasi Astralis juga menjunam apabila membiarkan Team Liquid mengambil alih gelaran nombor satu dunia dari mereka.
Mereka akan bertarung di StarLadder Berlin Major sebagai pasukan bebas dan sebagai juara bertahan.
Sumber: DotEsports
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pemain profesional CS:GO, Aiman Azham mengharapkan ada penstrukturan baru dalam e-sukan bagi memastikan ia dapat bertahan untuk beberapa tahun akan datang.
Aiman yang kini bersama FrostFire berkata, ia diperlukan agar permainan keluaran Valve itu dapat mengekalkan arena kompetitifnya di negara ini.
“Saya berharap kerajaan baharu akan bekerjasama lebih rapat dengan badan dan organisasi berkaitan untuk terus mengembangkan lagi industri e-sukan terutamanya permainan video yang sudah lama bertapak di Malaysia.
“Bermula dengan liga dalam negara sendiri, ia dapat menunjukkan permainan ini sebenarnya diambil serius sebagai e-sukan dan patut dikembangkan pengaruhnya kepada generasi sekarang,” katanya ketika ditemui di Cove Esports Hub, hari ini.
Di Malaysia, kejohanan CS:GO mula berkembang sejak 2016 dan terdapat beberapa darinya diadakan di peringkat lebih tinggi seperti World Electronic Sports Games (WESG) dan lain-lain.
CS:GO antara permainan yang masih diteruskan legasinya selain Dota 2 di negara ini. Bermula daripada Counter Strike versi terawal, ia mula mendapat perhatian ramai penggiat e-sukan di Malaysia beberapa tahun dulu.
Pastinya dengan kehadiran permainan baru seperti Fortnite dan PUBG yang kini dijadikan e-sukan, perlu ada penyelerasan agar permainan yang sudah lama dalam industri kekal kompetitif dan dipandang serius oleh pihak berkaitan. Tentunya kerana Malaysia sendiri mempunyai wakil negara bagi setiap permainan ini.
Sebagai contoh, Aiman yang mempunyai 10 tahun pengalaman dalam industri pernah mewakili negara beberapa kali untuk kejohanan luar antaranya di Asia.
Dia pernah menjadi jurulatih untuk beberapa lama bagi skuad CS:GO tempatan dan membantu pasukan itu untuk memenangi beberapa kejohanan tempatan selain layak ke pertandingan di luar negara.


Skuad CS:GO wanita negara, Sphynx mengumumkan kemasukan ahli baru bagi menghadapi pusingan akhir WESG SEA bagi kategori CS:GO: Female yang akan berlangsung pada 13 hingga 16 Disember ini.
Dari kiri: Iffah ‘3ve;’ Nazurah, Aisya ‘Argent’ Sabrina, Veronica ‘ronlet’ Ng, Jasmine ‘Jazminism’ Sim, Shanice ‘Alaska’ Choo dan Ramona ‘GFi#’ Azween
Veronica ‘ronlet’ Ng, kapten untuk 1P. Sucre dari 1 Percent akan menyertai 3ve, Argent, Jazminism, Alaska dan GFi#.
Sphynx sebelum ini memenangi kelayakan Malaysia untuk WESG SEA.
Pastinya line-up ini akan menggugat lagi 9 pesaing Asia Tenggara lain yang akan menyertai sama WESG SEA Final nanti bagi merebut USD75,000 (kira-kira RM314,000)!
WESG SEA Final mempertandingkan DOTA 2, Counter Strike: Global Offensive, Hearthstone, Starcraft II dan juga Vainglory. Pastinya Sphynx mahu merebut slot empat teratas bagi melayakkan mereka untuk mara ke kejohanan WESG International awal tahun depan di China.
Kesemua sumber imej daripada Facebook Sphynx.My


Pasukan profesional Counter Strike: Global Offensive (CS:GO) dari Amerika Syarikat, Team Liquid kini menggalas kedudukan nombor satu dunia dengan 1,000 mata dan 6 kemenangan acara LAN berturut-turut sejak Mei 2018.
Mengikut rekod di HLTV.org setakat 22 Julai 2019, Team Liquid diwakili nitr0, NAF, EliGE, Stewie2K dan Twistzz memenangi:

DreamHack Masters Dallas 2019
Jemputan GG.BET Cologne – Kelayakan ESL One Cologne 2019
Finals Liga Profesional ESL Musim Kesembilan
ESL One Cologne 2019
Siri Profesional BLAST Los Angeles 2019
IEM Chicago 2019

Selain itu, mereka kini mencatatkan peak record selama lapan minggu di carta.
Walaupun mana-mana ahlinya belum pernah memenangi Major (kecuali Stewie2K), tapi prestasi mereka sebagai satu pasukan patut digeruni kerana tahun 2019 adalah tahun mereka menyinar sebagai skuad CS:GO terbaik dunia dengan rekod membanggakan ini.

Congrats 🇺🇸🇨🇦 @TeamLiquid. #IEM Chicago Champions. How many more? pic.twitter.com/s4PazN3RyP
— Michal Blicharz (@mbCARMAC) July 21, 2019

With their win at #IEMChicago, @TeamLiquid are now tied with @astralisgg‘ record of 6 Big Event wins in a row! 🏆
 Next up is the StarLadder Major for the Americans, an EZ #7 for them surely? pic.twitter.com/K2AbiODtB9
— betway esports (@betwayesports) July 22, 2019

Sumber: HLTV
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pasukan CS:GO terbaik dunia, Team Liquid baru saja menempah slot mereka ke IEM Chicago Final selepas menewaskan Vitality dalam dua peta, Dust2 dan Overpass sebentar tadi.

Two maps later, and we walk away with a victory against Vitality and a spot in the Grand Finals of IEM Chicago!
 All of the support has been amazing so far (those cheers though? 😳), we hope to see the sea of blue jerseys in full force again tomorrow! #LetsGoLiquid pic.twitter.com/BMugmBa8EW
— Team Liquid (@TeamLiquid) July 21, 2019

Menurut laporan daripada HLTV, Liquid berjaya menembusi pertahanan pasukan Perancis ini dengan meraih skor 16-11 di Dust 2 dan merapatkan kedudukan mata di Overpass yang menyaksikan Vitality mendahului 6-2.
Di peta kedua itu juga, Vitality kurang menyinar apabila sering digasak dan menyebabkan ekonomi mereka kurang stabil lantas memberikan kemenangan kepada Team Liquid 16-9.
Hanya 16 jam dari artikel ini ditulis, Liquid akan bertemu skuad ENCE dari Finland di Grand Final IEM Chicago.
Kejohanan ini bermula sejak 18 Julai mempertandingkan USD250,000 (RM1.02 juta) yang direbut oleh lapan skuad CS:GO di serata dunia antaranya G2, Vitality, Renegades dan lain-lain.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.
Sumber rujukan: HLTV
Gambar featured image: Team Liquid


Pemain Counter Strike: Global Offensive (CSGO) negara, Ramona Azween layak ke Kejohanan Dunia Sukan Elektronik (WESG) World Finals bersama pasukannya, Tyloo.fe dari China selepas menang 2-0 ke atas Team Sway di pusingan Grand Final kelayakan China sebentar tadi.
Selain Ramona, Tyloo.fe dianggotai oleh pemain Hong Kong, Hazel dan yang lain daripada China.
Dalam kelayakan yang mengumpulkan empat pasukan China itu, hadiah utama ialah slot ke Final Dunia manakala tempat kedua masih berpeluang berentap di rantau Asia Pasifik yang akan dianjurkan di Kuala Lumpur pada 2 hingga 5 Januari ini.
Tulisnya di Facebook, dia berterima kasih kepada semua orang (penyokong dan keluarga) di Malaysia dan China yang memberi sokongan tanpa henti dan percaya dengan kebolehannya.
Dia juga berterima kasih kepada Tyloo yang membantu perjalanan kariernya dalam CS:GO.
WESG World Finals Female mengumpulkan hadiah wang tunai keseluruhan AS$100,000 dan lapan pasukan CS:GO wanita terbaik dunia.
Segala info lanjut boleh didapat di https://liquipedia.net/counterstrike/World_Electronic_Sports_Games/2019/Female
(Foto: Ramona Azween).


Memang tak dinafikan lagi, mod Battle Royale menggegarkan komuniti gaming seluruh dunia.
Tengok je populariti Fortnite dan PUBG yang ‘meletup’ sampaikan mencatatkan keuntungan berbilion Dollar. Dalam genre FPS atau shooting yang sama, Valve pun taknak ketinggalan untuk CS:GO dengan memperkenalkan Danger Zone.
Menurut Valve, ia adalah pengalaman bermain dalam talian yang fast-paced – diinspirasikan dari Battle Royale. Tapi kali ini, Valve memasukkan resepi CS:GO ke dalam mod ini:
Drop di Blacksite

Masuk ke dalam perlawanan dengan 18 orang. Cari apa yang korang dapat, dan bersedia untuk cabaran.

Lawan atau lari.

Periksa tablet korang untuk intel, pilih untuk lawan atau terus survive dengan cara bijak.

Tiada masa perlu dibazirkan.

Cuba kemahiran korang, manfaatkan kelengkapan dan pastikan setiap saat berharga.

Pemain juga mempunyai beberapa senjata api yang tersedia untuk mereka seperti dalam CS:GO. Dari SMG, ke rifle — dan juga heavy artilerry yang dikenali ramai.
Counter Strike mendominasi era PC gaming sejak Ogos 1999 apabila mod asalnya dimainkan paling banyak oleh gamers di seluruh dunia. Selain terjual lebih 25 juta unit dan dipertandingkan secara meluas dalam esports, ini adalah sebab untuk kami mengembangkan pengaruh CS:GO dengan memperkenalkan gameplay lebih fresh kepada pengguna PC, konsol generasi seterusnya dan MAC,” – kata Doug Lombardi di Valve.
Selain itu, CS:GO juga sekarang sedia dimainkan secara percuma di Mac dan Windows tanpa sebarang caj.
Ini bermakna yang dah membeli CS:GO di Steam akan menerima Prime benefit di akaun mereka yang mana korang akan dapat weapon cases, item drop, dan souvenir eksklusif.
Bagi yang belum membeli dan ingin bermain Danger Zone, korang boleh dapatkan Prime status dengan harga RM63.

Sumber: Comicbook


Skuad China, Vici Gaming yang dianggotai seorang pemain Malaysia, Andrew “Kaze” Khong bersama empat lagi pemain China berjaya memenangi kejohanan Counter Strike: Global Offensive (CS:GO) Conquerors Insignia 2019 yang dianjurkan di Amphitheater @ Sunway Lagoon, Selangor pada Sabtu dan semalam.
Mereka membawa pulang wang tunai RM166,440 selepas menewaskan pasukan India, NASR Esports.
Di tempat kedua, NASR membawa pulang wang tunai RM83,220, tempat ketiga dan keempat pula dimenangi oleh Global Esports dan dreamScape yang bawa pulang RM20,800.
Selain itu terdapat perlawanan persahabatan antara We.Baeters dan Battle Arena Elites (dua skuad CS:GO wanita negara).
Kejohanan dibawakan oleh Playtonia itu mengumpulkan keseluruhan RM291,000 dan empat pasukan terbaik seluruh dunia bertanding di pusingan semi-final dan Grand Final menerusi format best of 3 selepas memenangi pusingan serantau yang diadakan tak lama dulu.
(Foto: Playtonia)


Semalam acara solo PUBG Mobile sudahpun melabuhkan tirainya dengan pasukan tuan rumah berjaya memenangi pingat emas diikuti negara Indonesia di tempat kedua dan Thailand di tempat yang ketiga.

Tahniah diucapkan kepada pemain dari Vietnam, Phan Van Dong atau lebih dikenali sebagai ViCoi kerana sudah memenangi pingat emas. Manakala, di tempat kedua adalah Alan Raynold Kumaseh atau lebih dikenali sebagai Alan berjaya membawa pulang pingat perak dan untuk pingat gangsa dimenangi oleh pemain dari Thailand Purin Rongkhankaew atau lebih dikenali sebagai Stoned.
Perbezaan mata di antara ketiga-tiga atlet itu hanyalah dua mata sahaja, ViCoi (104 mata), Alan (102 mata) dan Stoned (100 mata.)
Atlet e-sukan kita untuk acara PUBG Mobile sudah memberikan yang terbaik namun rezeki belum berpihak pada kita untuk acara ini.

View this post on Instagram

A post shared by PUBG MOBILE ESPORTS MY (@pubgmobile.esports.my)

Jumper dan Uhigh berjaya menduduki di tempat sepuluh pemain terbaik untuk acara solo ini.
Hari ini akan bermulanya acara berkumpulan untuk PUBG Mobile.
Para peminat PUBG Mobile tanah air teruskan memberi sokongan anda buat dua pasukan Malaysia di sukan SEA Hanoi yang akan memulakan perjuangan mereka dari hari ini hingga 22 Mei ini.
Siaran langsung boleh ditonton di Youtube PUBG Mobile Esports bermula jam 4 petang ini.
Semoga berjaya Geek Fam dan Tabah NSEA!
Foto: Instagram PUBG MOBILE


Kemenangan pasukan Blacklist International ke atas ONIC ID sebentar tadi amat mengejutkan para peminat dari Indonesia. Ini kerana, Blacklist International ditewaskan dengan mudah oleh ONIC ID di Kejohanan Jemputan Liga Profesional Mobile Legends (MPLI).
Terhentinya perjalanan satu pasukan dari Indonesia menyebabkan RRQ Hoshi kini menggalas tanggungjawab itu sendirian. Mereka akan bertemu dengan pasukan ONIC PH untuk menentukan siapakah akan mara ke peringkat seterusnya.
Di dalam sebuah temubual media terhadap wakil Blacklist International tentang perlawanan sebentar tadi. Beliau memberikan kenyataan tentang perlawanan ketiga, “Hero yang mereka selalu yakin untuk digunakan adalah Pharsa. Jadi, itu sebab kami mengubah cara mereka draft dan mereka akhirnya tumbang di mana anda dapat lihat bagaimana perlawanan ketiga amat berat sebelah kepada pasukan Blacklist” ujar beliau.
Ditanya tentang wajah baru Edward. “Ketika peringkat kumpulan, rambut beliau jatuh ke bawah seperti super saiyan yang normal. Jadi di dalam peringkat lower bracket playoff, kami tahu rambut seseorang itu akan terpacak ke atas jika beliau menggunakan mod super saiyan seperti prestasi Edward yang kita dapat lihat ketika perlawanan sebentar tadi. Beliau terus mengaktifkan mod Super Saiyan.” tambah wakil Blacklist itu.
Pasukan Blacklist International akan mara ke peringkat seterusnya untuk bertemu dengan pemenang perlawanan di antara pasukan Bedel dan Keyd Stars.
Foto: Moonton Games


Cyber Space, sebuah permainan mirip Apex Legends yang disulam bersama tema Cyberpunk, dilancarkan dalam akses awal.
Permainan ini dibangunkan menggunakan enjin yang sama seperti di Final Fantasy 7 Remake dan Fornite, iaitu Unreal Engine 4. Ini menunjukkan bahawa permainan itu semestinya akan kelihatan mantap.

Now the server has opened, first regional beta test begins!
You could download Cyber Space from:
TapTap: https://t.co/bs1YxitJFn
Google Play: https://t.co/nISa35iTDL
 Welcome to our world!#CyberSpace #cyberpunk #battleroyale pic.twitter.com/TsU6WlVTwk
— Cyber Space (@CyberSpace_M) January 26, 2022

Seperti battle royale yang lain, pemain akan memasuki peta dan melengkapkan senjata, perisai dan bahan lain untuk membantu mereka bertahan.
Pemain akan melarikan diri daripada zon yang dinamakan Ring. Selain bertarung dengan pemain lain, pemain juga boleh bertembung dengan raksasa dan musuh yang berkeliaran di peta. Seperti Apex Legends, permainan ini sungguh pantas dan lancar.
Secara visual, permainan ini kelihatan sungguh menarik, cuma ia terdapat beberapa masalah visual yang akan diperbaiki.
Video treler Cyber Space ini pasti akan menarik minat anda.

Setakat ini, Cyber Space hanya dilancarkan di Android dan hanya terdapat di Amerika Syarikat. Tetapi anda masih boleh memuat turun permainan ini menggunakan VPN dan mencipta akaun baru.
Sumber rujukan: Gaming on Phone


Wabak COVID-19 menyebabkan beberapa pembangun permainan video menunda pelancaran game terbaru mereka. Tapi bagi CD Projekt Red, mereka tetap meneruskan usaha menyiapkan Cyberpunk 2077 namun dengan langkah berjaga-jaga.
Permainan video dengan tema futuristik itu dijadualkan pelancarannnya pada September tahun ini dan akan terus kekal begitu.

Many of you are probably wondering how things are at CD PROJEKT RED right now. Here’s a short update. pic.twitter.com/aWfHobgtoM
— CD PROJEKT RED (@CDPROJEKTRED) March 16, 2020

Dalam kenyataan di atas, CD Projekt Red akan melaksanakan sistem bekerja dari rumah bagi semua kakitangannya. Ini melegakan ramai peminat yang sudah lama menantikan permainan video ini untuk dilancarkan.
Beberapa syarikat permainan video juga menggunakan pelan yang sama tapi ada antara mereka yang menunda pelancaran ini dan tidak memberi respon kepada peminat akan tarikh khusus.
Cyberpunk 2077 adalah judul pertama dari CD Projekt Red yang bukannya berdasarkan francais The Witcher. Oleh itu, game ini seperti satu percubaan yang berani untuk pembangun ini. Ia menunjukkan jika Projekt Red mampu menghasilkan sesuatu yang baru kepada peminat ataupun tidak.
Ia dijadualkan pelancaran pada 17 September 2020 di PlayStation 4, Xbox One dan PC.
Ikuti kami di Facebook dan Instagram.
Saksikan kami di YouTube.


CD Projekt RED (CDPR), studio di sebalik siri permainan popular The Witcher dan juga permainan baharu Cyberpunk 2077 melaporkan bahawa mereka telah berjaya menjual lebih daripada 13 juta salinan Cyberpunk 2077 setakat 20 Disember tahun ini.
Perkara ini dikongsikan oleh Daniel Ahmad, penganalisis industri permainan video di Niko Partners. Dalam laporan tersebut, CDPR menyatakan bahawa nilai tersebut ialah jumlah anggaran yang juga mengambil kira bayaran balik (refund) permainan tersebut.

CD Projekt Red says that it has sold 13 million copies of Cyberpunk through digital and physical distribution channels as of December 20.
 This number factors in refunds processed by this point at both retail / digital.
 The game had 8m pre-orders prior to launch. pic.twitter.com/ZIg4j9nDeB
— Daniel Ahmad (@ZhugeEX) December 22, 2020

Sebelum ini, CDPR pernah melaporkan bahawa lebih daripada 8 juta salinan Cyberpunk 2077 dipra-tempah untuk PC, PlayStation 4 (PS4), dan Xbox One. Ini bermaksud lagi 5 juta salinan telah dijual sejak permainan tersebut dilancarkan.
Ini menunjukkan Cyberpunk 2077 masih diterima dengan baik walaupun ia menerima banyak kritikan mengenai masalah-masalah teknikal. Kami di MyGameOn juga tidak berpuas hati dengan permainan ini.
Penulis rasa ramai pemain yakin bahawa CDPR akan memperbaiki permainan ini secara berperingkat melalui kemas kini dan patch yang akan tiba pada masa depan.
Ikuti kami di Facebook dan Instagram.
Saksikan kami di YouTube.


CD Projekt Red mengongsikan berita sedih pada hari ini apabila mereka mengumumkan bahawa pelancaran Cyberpunk 2077 terpaksa ditangguh sekali lagi.
Sebelum ini, Cyberpunk 2077 dijadualkan untuk dilancarkan pada 17 September ini di PC, PlayStation 4 (PS4), dan Xbox One. Tarikh pelancaran tersebut telah dipindahkan ke 19 November ini.

An important development update pic.twitter.com/uFGrt9Tqpi
— Cyberpunk 2077 (@CyberpunkGame) June 18, 2020

Menurut kenyataan daripada Marcin Iwinski (Pengasas Bersama CD Projekt Red) dan Adam Badowski (Ketua Studio CD Projekt Red), mereka menangguhkan pelancaran judul ini untuk memastikan setiap kandungan dalam Cyberpunk 2077 akan berfungsi dengan baik.
Mereka menyatakan judul tersebut telah disiapkan sepenuhnya dan pada waktu ini, pasukan pembangun sedang fokus terhadap menghapuskan apa-apa masalah seperti keseimbangan permainan dan pepijat.
Ikuti kami di Facebook dan Instagram.
Saksikan kami di YouTube.


CD Projekt Red (CDPR) mengecewakan ramai pemain di luar sana sekali lagi apabila mereka mengumumkan penangguhan ketiga pelancaran Cyberpunk 2077. Tarikh pelancaran permainan tersebut telah dipindahkan ke 10 Disember tahun ini. Tarikh pelancaran yang ditetapkan sebelum ini ialah 19 November.
Berita ini sememangnya tidak mengejutkan penulis kerana seperti yang diterangkan dalam kenyataan daripada studio tersebut, terdapat beberapa cabaran besar dalam menyiapkan Cyberpunk 2077.

We have important news to share with you pic.twitter.com/qZUaD6IwmM
— Cyberpunk 2077 (@CyberpunkGame) October 27, 2020

Antara cabaran utama ialah memastikan versi akhir di setiap konsol dan platform mencapai tahap kualiti yang memuaskan. Untuk pengetahuan anda, Cyberpunk 2077 merupakan salah satu permainan yang akan dilancarkan di sembilan platform berbeza termasuk PC, PlayStation 4 (PS4), PlayStation 5 (PS5), Xbox One, Xbox Series, dan Google Stadia.
Kita juga harus ingat bahawa pandemik COVID-19 memaksa banyak tempat kerja ditutup dan para pekerja perlu bekerja dari rumah. Masalah yang sama dihadapi oleh CDPR dan ini sememangnya menjadi faktor penting dalam keputusan penangguhan ini.
Ramai peminat Cyberpunk 2077 yang telah pra-tempah permainan tersebut terkejut dengan berita ini kerana CDPR sendiri telah menyatakan bahawa proses pembangunan telah siap. Nampaknya, ini tidak bermakna permainan tersebut sedia untuk dilancarkan.

Cyberpunk 2077 has gone gold! 📀
 See you in Night City on November 19th! pic.twitter.com/s6U266Y1fp
— Cyberpunk 2077 (@CyberpunkGame) October 5, 2020

Ini bermaksud mereka yang membeli Cyberpunk 2077 akan menerima sebuah patch hari pelancaran yang akan memperkenalkan segala pembetulan yang sedang diusahakan pada waktu ini.
Perkara sebegini memang biasa dalam industri pembangunan permainan video. Penulis cuma berharap para pekerja di CDPR dapat menjaga keseimbangan kehidupan dan kerja pada waktu yang mencabar ini.
Ikuti kami di Facebook dan Instagram.
Saksikan kami di YouTube.


CD Projekt Red (CDPR), pembangun Cyberpunk 2077, akhirnya telah melancarkan Patch 1.1 untuk permainan tersebut. Ini merupakan kemaskini besar pertama yang menjanjikan pelbagai pembaikan dan penambahbaikkan untuk versi PC, PlayStation 4 (PS4), Xbox One, dan Google Stadia.
Antara perkara yang dijanjikan dalam kemas kini ini ialah pengoptimuman versi PS4. CDPR menyatakan bahawa kebarangkalian untuk crash di konsol tersebut telah dikurangkan. Prestasi permainan apabila pemain berada di kawasan yang mempunyai orang ramai juga telah diperbaiki.

Patch 1.1 is out on PC, consoles and Stadia!
 In this update, which lays the groundwork for the upcoming patches, we focused on various stability improvements and bugfixes.
 List of changes: https://t.co/NlSEKjsax7 pic.twitter.com/WjLcD0SaZk
— Cyberpunk 2077 (@CyberpunkGame) January 22, 2021

Untuk pemain PC di Steam pula, anda kini boleh memperoleh achievements semasa bermain secara luar talian. Masalah yang dihadapi pengguna kad grafik Nvidia iaitu startup crash yang disebabkan oleh loading cache nampaknya sudah diperbaiki.
Terdapat banyak lagi pembaikan dan penambahbaikkan yang hadir bersama kemas kini ini. Untuk membaca nota kemas kini penuh, anda boleh melayari laman web rasmi Cyberpunk 2077.
Adakah anda merancang untuk kembali ke Cyberpunk 2077 dengan adanya kemas kini baharu ini? Bagaimana pengalaman anda? Adakah ia lebih stabil?
Ikuti kami di Facebook dan Instagram.
Saksikan kami di YouTube.


Bagi anda yang telah pra-tempah Cyberpunk 2077 untuk PC, anda kini boleh mula pra-muat permainan tersebut di Steam dan GOG. Anda masih perlu menunggu sehingga tarikh pelancaran iaitu 10 Disember untuk mula bermain.
Di platform Steam, saiz fail pra-muat Cyberpunk 2077 berjumlah 57GB. Pastikan anda mempunyai ruangan yang melebihi jumlah tersebut kerana ramai pengulas permainan tersebut menyatakan terdapat patch hari pertama bersaiz sekitar 50GB.

⏰ Pre-load of #Cyberpunk2077 on @Steam and @EpicGames is now available!⏰
— Cyberpunk 2077 (@CyberpunkGame) December 7, 2020

Jika anda mahu main Cyberpunk 2077 serta-merta pada hari pelancaran atau mempunyai internet berkelajuan rendah, pastikan anda memulakan proses pra-muat secepat mungkin agar anda dapat menikmati Cyberpunk 2077 pada hari Khamis ini.
Menurut jadual pelancaran yang dikongsikan oleh CD Projekt Red, Cyberpunk 2077 akan dilancarkan di Malaysia pada 10 Disember ini pada waktu 8AM. Pada waktu ini, proses pra-muat untuk versi konsol masih belum dibolehkan.
Ikuti kami di Facebook dan Instagram.
Saksikan kami di YouTube.


Cyberpunk 2077 mempunyai dua berita besar semasa tampil di atas pentas persidangan Microsoft (Xbox) pada awal pagi ini.
Pelakon Hollywood terkenal, Keanu Reeves (John Wick) muncul dalam game di akhir trailer baru yang mendebarkan ini. Saksikan trailer terbaru Cyberpunk 2077 di bawah:

Trailer berdurasi 4 minit memaparkan pancaroba kehidupan yang dialami oleh V dan Jackie di Night City. Setelah kejadian buruk berlaku kepada karakter korang, Keanu Reeves yang melakonkan watak Johnny Silverhand menyeru pemain untuk bangun bagi membalas dendam.
Setelah bertahun dalam pembangunan, Cyberpunk 2077 merupakan game open-world first-person RPG yang sedang giat dibangunkan oleh CD Projekt Red dan ini merupakan game pertama mereka selepas siri RPG paling terkenal di dunia, The Witcher.
Ini bukan pertama kali Reeves muncul sebagai karakter game. Reeves menghidupkan kembali watak John Wick dalam Fortnite yang mana pemain boleh lawat rumahnya dan menghabiskan cabaran sebagai pemburu upahan.
Baca lagi: CD Projekt Red Akhirnya Mendedahkan Demo Cyberpunk 2077 Berdurasi Hampir 1 Jam!
Selain itu, Cyberpunk 2077 juga telah mengumumkan tarikh pelancaran rasmi iaitu bakal dikeluarkan pada 16 April 2020 di PC, PS4 dan Xbox One.
Ikuti kami di Facebook dan Instagram.
Saksikan kami di YouTube.


Walaupun pelancaran Cyberpunk 2077 telah ditunda ke 10 Disember ini, CD Projekt RED masih tekun berkongsi maklumat baharu tentang permainan tersebut kepada semua peminat. Studio tersebut akan menyiarkan episod ke-5 Night City Wire pada 20 November ini.
Siaran langsung tersebut akan disiarkan melalui Twitch pada waktu 2AM (waktu Malaysia). Pembentangan kali ini akan memberi fokus terhadap watak Johnny Silverhand yang dilakonkan oleh Keanu Reeves, muzik di Night City, dan banyak lagi.

Yo, choombas!
 Get ready for episode 5 of #NightCityWire! We’ll talk about our favourite rockerboy Johnny Silverhand, share a variety of Night City’s tunes and a lot more. It’s going to be a big one!
 Save the date: Thursday, Nov 19th, 6PM CET
 See you on https://t.co/cBU8yS6pfc! pic.twitter.com/1AW1wUBGVA
— Cyberpunk 2077 (@CyberpunkGame) November 13, 2020

Pastikan anda tidak terlepas menonton siaran langsung ini. Penulis berharap CD Projekt RED tidak akan mengecewakan para peminat permainan ini sekali lagi dengan menangguhkan pelancarannya lagi selepas ini.
Ikuti kami di Facebook dan Instagram.
Saksikan kami di YouTube.


CD Projekt Red akhirnya telah mengesahkan Cyberpunk 2077 bakal menerima mod multiplayer setelah dibangunkan sejak tahun 2013.
Sebelum ini, kami pernah melaporkan CD Projekt Red menempatkan 40 pembangun atas tujuan penyelidikan & pembangunan (R&D) dan ia merujuk kepada mod multiplayer Cyberpunk 2077.
Pengumuman ini dibuat melalui Twitter rasmi CD Projekt Red yang mana menyatakan studio berpengkalan di Poland ini kini mencari staf untuk membangunkan mod multiplayer ini.

1/2 Until now, the only thing we said about multi was that it was in R&D. As we’re getting closer to launching ‘single player’ Cyberpunk 2077 in Apr. 2020, we’d like to confirm that multiplayer’s in the works! If you feel like lending us your skills apply: https://t.co/QQV6qsuvhk pic.twitter.com/GHbiS5N3DT
— CD PROJEKT RED (@CDPROJEKTRED) September 4, 2019

Bercakap kepada Eurogamer, mod multiplayer ini akan disediakan selepas pelancaran rasmi Cyberpunk 2077. Menurut pereka game utama, Paweł Sasko, CD Projekt Red mahu fokus lebih kepada mod single-player iaitu jalan cerita utama game futuristik ini.
Selain itu, studio ini juga merancang untuk sediakan DLC percuma dan kandungan single-player selepas pemain menikmati cerita utama Cyberpunk 2077.

2/2 The plan for now is to deliver Cyberpunk 2077 in April, then follow up with DLCs (free!) and single player content, and — once we’re done — invite you for some multiplayer action.
— CD PROJEKT RED (@CDPROJEKTRED) September 4, 2019

Studio ini baru sahaja memuat naik video gameplay terbaru Cyberpunk 2077 yang mana ia memperincikan pelbagai cara permainan dalam game ini dan korang boleh lihat karakter Johnny Silverhand dilakonsuara oleh Keanu Reeves. Saksikannya di bawah:

Cyberpunk 2077 akan dilancarkan pada 16 April 2020 di PC, PS4 dan Xbox One.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Sebulan telah berlalu sejak pelancaran Cyberpunk 2077 dan permainan tersebut telah menghadapi pelbagai kontroversi. Baru-baru ini CD Projekt Red (CDPR) mengeluarkan video untuk meminta maaf kepada para peminat yang kurang berpuas hati.
Marcin Iwiński, salah seorang pengasas bersama CDPR, menampilkan dirinya untuk memberi ucapan dalam video ini. Selain daripada meminta maaf terhadap pembeli Cyberpunk 2077 versi konsol, beliau juga menerangkan hala tuju permainan tersebut untuk tahun ini.

Dear gamers,
Below, you’ll find CD PROJEKT’s co-founder’s personal explanation of what the days leading up to the launch of Cyberpunk 2077 looked like, sharing the studio’s perspective on what happened with the game on old-generation consoles. pic.twitter.com/XjdCKizewq
— Cyberpunk 2077 (@CyberpunkGame) January 13, 2021

Kemas kini permainan tersebut untuk PlayStation 5 (PS5) dan Xbox Series dijadualkan untuk dilancarkan pada separuh kedua tahun ini. Pemilik versi PlayStation 4 (PS4) dan Xbox One akan menerima kemas kini ini secara percuma.
Gambar rajah yang dikongsi oleh CDPR juga menunjukkan bahawa kandungan tambahan (DLC) percuma akan dilancarkan selepas patch 1.2. CDPR merancang untuk melancarkan patch 1.2 pada bulan Februari tahun ini.

Pada waktu ini, Cyberpunk 2077 masih belum kembali dijual di PlayStation Store. Marcin menyatakan pasukannya sedang bekerjasama dengan Sony dan berusaha memperbaiki Cyberpunk 2077 agar ia dapat dimasukkan semula ke platform digital tersebut.
Sumber: CD Projekt Red
Ikuti kami di Facebook dan Instagram.
Saksikan kami di YouTube.


Pemain Mobile Legends Suhaz Esports, Muhammad Raziq Muhammad Bukhari atau Mali baru saja dimasukkan sebagai pemain Flex di mid. Namun, ada yang tertanya-tanya jika pemain sedia ada, Muhammad Hazim Zulkifli (D Ace) akan diganti dan sebagainya.
Pengurus Suhaz Esports, Muhamad Fadhil Hishamuddin berkata, D Ace tetap akan berada di lineup utama namun pada masa yang sama bakatnya akan diketengahkan sebagai jurulatih.
“Dia bukanlah jurulatih yang rasmi, cuma kami bersetuju yang D Ace akan lebih banyak fokus kepada posisi jurulatih musim ini.
“Tapi dia tetap pemain utama Suhaz Esports,” katanya ketika dihubungi MyGameOn.
Sebelum ini, Suhaz Esports mempunyai lima pemain utama iaitu:

Muhammad Hazim Zulkifli (D Ace)
Muhammad Azri Jamaludin (Aj)
Muhammad Redzuwan Rosli (Hyhy)
Hadiazwan Rosli (Box)
Danial Arif Mohd Judin (Eavy)

Suhaz bagaimanapun terkandas di semi final playoffs Liga Profesional MLBB (MPL) MY musim ketujuh sekali gus terpaksa melupakan hasrat mereka bertanding di Piala Asia Tenggara (MSC) 2021.
Bagaimanapun kali ini, pengambilan Mali pastinya menunjukkan komitmen Suhaz untuk menjuarai musim kelapan sekali gus menempah slot ke kejohanan dunia, M3 kelak.


Bekas pemain Suhaz Esports iaitu D Ace, Eavy dan juga Aj sah masuk ke Team Caracal. Pengumuman itu dibuat melalui sebuah pautan video di akaun rasmi Instagram mereka.
Mereka juga akan ditemani oleh bekas jurulatih MAB Esports iaitu Jerong.

View this post on Instagram

A post shared by Karaku Caracal (@team_caracal)

Team Caracal sebelum ini mengalami kesukaran untuk mendapatkan kemenangan dan strategi mereka sering dibaca oleh pihak lawan.
Adakah dengan kemasukan bekas pemain Suhaz dan jurulatih MAB ini mampu membawa Team Caracal mendapatkan kemenangan di minggu keempat nanti? Kita bakal saksikan.
Foto: Team Caracal


Muhammad Hazim Zulkifli atau lebih dikenali sebagai D Ace adalah salah seorang pemain profesional Mobile Legends. Sebelum ini, dia pernah menyertai pasukan Suhaz Esports sebelum pasukan itu melepaskan kesemua pemain mereka baru-baru ini.

Walau bagaimanapun, kini D Ace memuat naik satu Instagram Story di akaun rasmi Instagramnya dengan kapsyen yang tertulis @mab_esports. Seperti anda semua maklum, MAB Esports mengacah dua orang pemain baru mereka sebelum ini.
Memandangkan D Ace sekarang adalah free agent, maka kemungkinan untuk dia menjadi salah seorang pemain MAB Esports itu adalah tinggi.
Adakah D Ace adalah salah satu pemain MAB Esports yang baru? Siapakah seorang lagi pemain yang menjadi teka teki yang perlu dikupas oleh netizen nanti? Kita bakal saksikan.


Khalish “d4v4i” Rusyaidee mohon sokongan dari semua.
D4v4i adalah pemain profesional VALORANT di Malaysia dan juga top-20 SEA Radiant leaderboard.
Baru-baru ini d4v4i sudah berjaya layak untuk pergi ke Berlin menyertai Valorant Champions Tour 2021 bersama pasukannya, Paper Rex.
Namun terdapat sedikit masalah apabila dokumen perjalanan d4v4i masih belum dapat diproses dan beliau tidak mendapat kebenaran untuk ke luar negara.

Thank you in advance guys. Really appreciate the support. Malaysia boleh!
— Khalish Rusyaidee (@prxd4v41) August 25, 2021

Kita berharap agar pihak bertanggungjawab dapat membantu d4v4i  mendapatkan dokumen perjalanan ke VCT Masters Berlin bagi mengharumkan nama negara.


Pemain profesional VALORANT kelahiran Malaysia, Khalish Rusyaidee atau D4v4i selamat tiba di Berlin, Jerman bagi menyertai kejohanan VALORANT Champions Tour Stage 3 Masters  yang akan berlangsung pada 10 September ini.
Pasukan Paper Rex akan bermain untuk perlawanan pembukaan menentang pasukan Vision Strikers dari Korea.

First two players are in 🇩🇪 Berlin 👌🏽 A 5-day quarantine awaits @aaronleonhart4 and @prxd4v41 while they wait for the remaining members of our team to arrive on Sunday! #prxtoberlin #VCT
— Paper Rex (@pprxteam) September 2, 2021

Dalam pengumuman sama, D4v4i turut memuat naik hantaran di Instagram yang mengesahkan dirinya sudah selamat tiba di negara Eropah itu. Ketika artikel ini ditulis, sudah 15 jam beliau tiba di Berlin, Jerman.

Semoga D4v4i dan Paper Rex memberikan usaha mereka yang terbaik dan menjadi juara kejohanan VCT Stage 3 Masters di Berlin nanti! Malaysia Boleh!
Paper Rex dianggotai oleh:

Aaron Leonhart (Mindfreak)
Jason Susanto (f0rsaken)
Benedict Tan (Benkai)
Khalish Rusyaidee (D4v4i)
Zhan Teng Toh (shiba)


Pasukan Geek Fam sangat bertenaga pada minggu kedua dan ketiga dan mereka berjaya menewaskan pasukan Homebois serta Team Bosskur dengan kemenangan bersih 2-0.
Mereka berjaya memecahkan sumpahan dan Dominus sempat melakukan taunting di akhir permainan, mempamerkan dua gambar pemain dan pempengaruh terkenal, Soloz dan Daddy Hood.
Taunting dari Dominus ibarat sudah berjaya menewaskan pasukan yang dibina oleh Daddy Hood, Homebois dan pasukan yang Soloz pelopori iaitu Team Bosskurr.

View this post on Instagram

A post shared by MPL Malaysia (@mplmy.official)

Seterusnya, Daddy Hood membalas taunting Dominus di dalam satu video yang dimuat naik MPL Malaysia sendiri dari Instagram mereka.
Daddy Hood mengatakan “Okay Dominus, kalau korang menang lawan Homebois minggu ni (minggu ke-4), aku akan bagi kau hadiah, barang Supreme original. So make sure (pastikan) kasi menang,” katanya.
Adakah Geek Fam akan berjaya menewaskan pasukan Homebois sekali lagi pada minggu ini? Kita bakal saksikan.


Pempengaruh dan streamer tanah air yang cukup popular, DaddyHood kini melancarkan akademi e-sukan permainan peranti mudah alih.
Berita ini diumumkan oleh Daddy Hood di dalam penstriman langsung beliau semalam. Akademi ini akan terbahagi kepada dua divisi iaitu Mobile Legends: Bang Bang dan PUBG Mobile.
Ini adalah berita yang sangat baik untuk pemain-pemain yang ingin mengasah bakat dan ingin melanjutkan karier sebagai pemain profesional.
Akademi ini terbuka kepada lelaki sahaja oleh kerana mereka akan duduk di warehouse bersama-sama.
Bagi mereka yang mempunyai prestasi yang konsisten, mereka akan kekal di dalam akademi. Manakala yang tidak konsisten akan dimasukkan ke dalam akademi baru.
Pemain juga akan dibayar gaji dan elaun tetap.
Untuk mereka yang ingin mengikuti perkembangan lanjut, anda boleh mengakses Instagram rasmi akademi ini di @theacademy_my
Foto: Daddy Hood


Baru sahaja minggu lepas Squad Up Athena Mobile Legends: Bang Bang sudah berlangsung untuk peringkat negara dan peringkat antarabangsa bakal berlangsung esok.
Bagi kapten pasukan Karra, Erin, dia ingin berkongsi tentang kejayaan pasukannya yang berjaya bergelar juara bagi kejohanan wanita ini.
1. Apa perasaan anda dan pasukan kini berjaya mewakili Malaysia untuk peringkat antarabangsa Squad Up Athena MLBB?
“Bila fikirkan balik pertandingan ini adalah sesuatu yang besar dan selama dua tahun kami sudah bercita-cita untuk menjadi juara.
“Banyak kekangan yang kami hadapi dan ada yang tidak kesampaian tetapi dengan masa dan orang yang betul ditambah lagi dengan platform yang betul, Alhamdulillah kami dapat menjadi juara untuk hari itu.
“Lebih-lebih lagi kami juga akan membawa nama Malaysia. Boleh dikatakan pencapaian ini adalah sangat tinggi dan kami akan buat yang terbaik,”
2. Apa persiapan pasukan Karra untuk perlawanan nanti?
“Disebabkan semua dah sedia tahu mengenai pertandingan dari November, jadi kami terus berlatih.
“Namun, disebabkan ramai pemain kami adalah streamer, kami banyak berlatih pada setiap minggu termasuklah dengan scrim.
“Untuk scrim kami pernah berlawan dengan pasukan lelaki dan di Facebook juga ada banyak group mencari skuad untuk Karra berlawan.
“Dari segi meta pula, kami akan cuba bermain benda baru dan sentiasa mengambil tahu meta baru untuk bermain dengan cara terbaik.
“Kami juga ada membuat analisis sendiri dan banyak mengambil pelajaran dari M3 dan MPL,”
3. Pasukan yang paling susah untuk dilawan?
“Bren Esports Victress dengan Team Volt dari Indonesia,”
4. Berbanding Indonesia dan Filipina yang mempunyai banyak pasukan MLBB, apa pandangan terhadap arena MLBB di MY untuk wanita?
“Perkara ini sudah lama cuba diketengahkan oleh ramai orang seperti Mariah Ahmad, ChuChuGaming dan ramai lagi.
“Tetapi bagi Erin, sebenarnya susah untuk perkara ini membuahkan hasil. Bajet pertandingan di Malaysia juga tidak setinggi negara jiran Indonesia.
“Adap penganjur pernah cuba untuk mengetengahkan perkara ini tetapi impak yang didapati tidak begitu membuahkan hasil.
“Liga-liga yang besar juga tidak ada lagi untuk menarik lebih ramai pelabur,”
5. Pernah terdetik tak Erin dan pasukan untuk pergi ke MWI.
“Ya. saya percaya dengan rakan pasukan yang baik, bukan sahaja kebolehan tetapi keserasian juga boleh memberikan kemenangan untuk kami.
“Kami akan cuba untuk menang dengan dengan sedaya upaya. This is the time,”
Squad Up Athena dianjurkan oleh IGN SEA dan disokong oleh Moonton. Kejohanan ini menyediakan dua slot Malaysia untuk menyertai Kejohanan Jemputan MLBB Wanita (MWI).


Epic Games Store sentiasa berikan game percuma untuk pengguna setiap minggu dan kali ini, gedung digital memberikan Alan Wake dan For Honor secara percuma.
Alan Wake merupakan game aksi pengembaraan thriller dibangunkan oleh Remedy pada 2010 manakala For Honor adalah game aksi pertempuran secara online fokus kepada zaman pertengahan (medieval era) pada 2017 dibangunkan oleh Ubisoft.
Alan Wake mengisahkan seorang penulis novel berjaya bernama Alan Wake mengambil keputusan untuk bercuti bersama isterinya, Alice di sebuah kabin terletak di tengah-tengah sebuah tasik. Ketika percutian itu, Alice tiba-tiba hilang tanpa jejak. Berbekalkan lampu suluh dan pistol, korang akan bermain sebagai Alan untuk mengetahui punca kehilangan isteri tersayang.

For Honor menampilkan aksi pertarungan secara dekat dengan hero-hero yang dipengaruhi dengan zaman pertengahan dari pelbagai tamadun seperti samurai, kesatria dan Viking. For Honor tiba di Year 3 dengan penambahan 10 hero dan mod permainan. Namun, hanya game asal For Honor sahaja diberikan secara percuma di Epic Games Store kerana Year 3 termasuk dalam pembelian tambahan.

Kedua-dua Alan Wake dan For Honor ini percuma sehingga 9 Ogos. Dapatkan sekarang melalui Epic Games Store (untuk PC sahaja).
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Epic Games kembali lagi dengan game percuma iaitu tradisi mereka untuk memberikan game percuma pada setiap 2 minggu. Sempena Halloween yang akan sampai tidak lama lagi, dua game seram bakal menghantui korang.
Untuk dapatkan game percuma ini, korang perlu daftar akaun Epic Games Store. Jom kita lihat game apa yang percuma:
Observer

Game psikologi seram dibangunkan oleh Bloober Team ini mengisahkan Dan Lazarski, seorang detektif Observer yang tergolong dalam unit polis bertujuan untuk godam dan mengambil data privasi seseorang. Pada tahun 2084, segala perasaan, memori dan buah fikiran akan digunakan terhadap korang dalam makhamah. Dapatkan Observer secara percuma di sini.
Alan Wake’s American Nightmare

Kepada mereka yang baru sahaja selesai main Control atau dah pernah main Alan Wake asal, game ini adalah satu olahan baru berdasarkan dunia Alan Wake. American Nightmare mengikuti perjalanan Alan dalam sebuah episod rancangan TV fiksyen, Night Springs bagi mengalahkan seorang pelanduk dua serupa bernama Mr. Scratch. Dapatkan Alan Wake’s American Nightmare secara percuma di sini.
Tebus kedua-dua game ini secara percuma bermula sekarang sehingga 24 Oktober 2019 melalui Epic Games Store (PC).
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Among Us tidak asing lagi untuk semua orang apabila permainan video ini tiba-tiba meletup di kalangan orang muda dan streamer serata dunia.

Permainan video yang boleh dimain seramai 10 orang ini penuh dengan saspen dan keseronokan terutama apabila bermain dengan rakan-rakan mahupun ahli keluarga.
Epic Games hari ini menawarkan Among Us secara percuma untuk semua pemain yang berminat mencuba Among Us.
Anda boleh mendapatkan Among Us percuma di laman Epic Game Store atau platform permainan video Epic di PC.


Korang boleh mula dapatkan permainan video Assassin’s Creed IV: Black Flag secara percuma sepanjang minggu ini. Ia boleh didapatkan di laman web Ubisoft.
Black Flag memfokuskan pada elemen seperti lanun. Macam menarik kan sebab tak pernah nampak assasssin berpakaian seperti lanun lagi lagi di kepulauan Carribean.
Korang hanya perlu mempunyai akaun Uplay untuk memuat turun permainan video ini. Klik link ini untuk mendapatkannya.


Berita baik kepada semua peminat Batman.
Sempena ulangtahun ke-80 Batman, Epic Games Store memberikan enam game Batman daripada Batman Arkham Collection & Lego Batman Trilogy secara percuma.

Ini bermakna korang boleh dapat Batman: Arkham Asylum, Batman City dan Batman: Arkham Knight, Lego Batman: The Videogame, Lego Batman 2: DC Super Heroes dan Lego Batman 3: Beyond Gotham tanpa sebarang kos melalui akaun Epic Games Store.
Kedua-dua koleksi Batman ini merealisasikan impian korang untuk jadi adiwira Dark Knight dalam dua perspektif berbeza. Batman Arkham Collection adalah gabungan tiga game Batman yang dibangunkan oleh Rocksteady Studios yang fokus kepada sisi Batman yang lebih brutal dan gelap manakala Lego Batman Trilogy mendedahkan sisi Batman lebih ceria dan kelakar bersama adiwira DC lain.
Dapatkan kedua-dua koleksi trilogi Batman di sini bermula sekarang sehingga 26 September.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Setelah Company of Heroes 2 dilancarkan pada tahun 2013, SEGA dan Relic Entertainment meraikan ulangtahun ke-5 dengan memberikan game ini secara percuma kepada pengguna PC.
Company of Heroes 2 adalah sebuah game real-time strategy (RTS) dan merupakan sekuel kepada Company of Heroes. Game ini berlatarbelakangkan Perang Dunia ke-2 dengan memberi fokus kepada peperangan di bahagian Medan Timur dari Operasi Barbarossa sehingga ke Pertempuran Berlin.

Untuk game asal, pemain boleh juga mengawal dua tentera iaitu Soviet Red Army dan juga askar Wehrmacht Ostheer dalam mod multiplayer. Namun, terdapat banyak DLC dan kandungan tambahan seperti askar US Force dan Oberkommando West yang mempunyai kebolehan mereka tersendiri serta kempen single-player berdasarkan pertempuran bersejarah semasa Perang Dunia ke-2.
Korang boleh dapatkan Company of Heroes 2 secara percuma di Steam bermula pada 7 Disember sehingga 10 Disember 2018. Tambahan pula, semua DLC juga menerima diskaun sebanyak 75%!


Sempena BlizzCon 2018, Bungie mengumumkan Destiny 2 akan diberikan secara percuma bagi pengguna PC bermula sekarang sehingga 18 November. Korang memerlukan akaun Battle.net untuk memiliki game itu buat selama-lamanya.
Walaubagaimanapun, hanya game Destiny 2 asas tanpa apa-apa DLC akan diberikan secara percuma iaitu versi sama yang diberikan kepada pelanggan PlayStation Plus pada bulan September lepas. Namun, korang boleh dapatkan seluruh kandungan Year 1 dan Year 2 yang disertakan bersama Forsaken dan DLC lain-lain.

Tambahan pula, Blizzard memberi peluang kepada pemain Destiny 2 baru untuk mencuba mod baru Forsaken dalam Gambit Free Weekend. Gambit adalah satu mod campuran PvE dan PvP pada 9 hingga 11 November. Bagi yang sudah memiliki Destiny 2 di PC, korang akan menerima hadiah eksklusif iaitu sebuah lencana khas (in-game emblem) menanda ulangtahun game ini pada bulan Disember nanti.
Destiny 2 merupakan sebuah game first-person shooter yang berbentuk sharing world di mana korang boleh bekerjasama bersama pemain lain untuk menaikkan level korang dan mengumpul pelbagai senjata serta perisai dalam kandungan PvE dan PvP.
Kalau korang masih lagi ragu-ragu untuk main Destiny 2, korang boleh cuba-cuba main dan dapatkan Destiny 2 melalui Battle.net Gift. Jangan tunggu lama-lama kerana promosi percuma ini akan berakhir pada 18 November!


Frostpunk kini boleh didapatkan secara percuma di Epic Games Store sehingga 10 Jun ini.

Frostpunk adalah permainan kelangsungan hidup. Pemain perlu membina semula tamadun dari kepupusan manusia apabila seluruh dunia menjadi beku akibat perubahan iklim yang melampau.
Anda perlu membina semula tempat untuk kelangsungan hidup dengan mengambil kira segala yang penting untuk hidup. Contohnya, menyesuaikan diri dengan cuasa yang teruk dan begitu sejuk yang melanda bumi.
Frostpunk juga memerlukan pemain membina bandar terakhir di dunia. Daripada bandar yang kecil, lama kelamaan peradaban akan berubah dan anda perlu adaptasikan bandar untuk terus hidup.


Permainan video percuma lagi untuk korang! Suka tak?
The Darkness II akan ditawarkan dari hari ini hingga 29 Mac melalui Humble Store dan ia percuma tapi untuk pengguna PC saja.
Game ini adalah siri penembakan tunggal pada 2012 yang mencampurkan elemen tembak-menembak dan magis. Ia menggabungkan 4 pemain co-op. Korang boleh gunakan abilities dalam kegelapan, bermaksud korang menggunakan kelebihan persekitaran untuk melawan musuh yang menggunakan cahaya sebagai senjata.

Jom dapatkannya di SINI.


Untuk meraikan ulang tahun ke-20 siri penembak Tom Clancy’s Ghost Recon, Ubisoft memberikan secara percuma permainan pertama siri ini, serta DLC untuk beberapa sekuelnya seperti Wildlands dan Breakpoint. Ketiga-tiganya boleh didapati sehingga 11 Oktober di Ubisoft Connect.

Anda boleh menebus permainan percuma Tom Clancy’s Ghost Recon untuk PC bersama dengan Fallen Ghosts DLC untuk Tom Clancy’s Ghost Recon Wildlands dan Deep State Adventure untuk Tom Clancy’s Ghost Recon Breakpoint.
Semua permainan ini boleh ditebus secara langsung melalui pelancar Ubisoft Connect di PC atau melalui laman rasminya, di mana anda boleh memilih platform pilihan anda sekiranya anda mahukan Wildlands DLC untuk Xbox One, PlayStation 4, Stadia, atau di Epic Games Store. Ghost Recon yang asal itu hanya boleh didapati di PC.

Prosesnya sedikit berbeza untuk mendapatkan DLC Deep State Adventure. Bagi penebusan DLC Breakpoint ini, anda mesti membuka aplikasi permainan di platform pilihan anda, dan pergi ke tab ‘expansion‘ di kedai dalam permainan, dan beli Deep State Adventure DLC untuk 0 Ghost Coins. Anda perlu memiliki permainan Wildlands atau Breakpoint untuk mengakses DLC secara percuma.
Ubisoft juga mengumumkan permainan battle royale terbarunya, iaitu Ghost Recon Frontline yang akan dilancarkan tidak lama lagi.
Tom Clancy’s Ghost Recon serta DLC bagi Wildlands dan Breakpoint boleh dituntut secara percuma sehingga 11 Oktober.


Berita baik untuk pengguna PC. Korang bakal menambah lagi koleksi launcher untuk main game dalam PC korang!

Rockstar Games hari ini melancarkan sebuah aplikasi launcher baru mengikut tradisi seperti EA (Origin), Blizzard (Battle.net) dan Bethesda Launcher yang mana menempatkan semua game dibangunkan oleh Rockstar Games seperti siri Grand Theft Auto, Bully, Max Payne dan L.A Noire.
Pengguna boleh log masuk ke dalam Rockstar Games Launcher menggunakan akaun Social Club untuk melihat senarai game dan perkongsian cloud save. Jika korang sudah mempunyai Grand Theft Auto: San Andreas dan Max Payne 2 di Steam, korang boleh main melalui aplikasi tersebut kerana segala data save dipindahkan ke Rockstar Games Launcher.
Sempena pelancaran Rockstar Games Launcher, Grand Theft Auto: San Andreas akan diberikan secara percuma bagi mereka yang telah memuat turun launcher ini.

Lebih menarik lagi, korang boleh membeli game yang ditawarkan dan juga Shark Cash Cards menggunakan matawang Ringgit Malaysia.
Kedatangan aplikasi ini membangkitkan lagi persoalan panas, adakah Red Dead Redemption 2 bakal tiba di PC? Kami rasa tidak mustahil. Alang-alang letak sekali Red Dead Redemption 1.
Buat masa sekarang, Rockstar Games Launcher hanya tersedia untuk versi Windows sahaja.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Among Us melalui kolaborasi bersama siri animasi Arcane kali ini melancarkan kandungan berasaskan siri itu melalui kerjasama bersama Cosmicube.

Pemain kini berpeluang untuk bermain sebagai karakter Arcane kegemaran mereka di dalam Among Us yang kini tersedia hingga 31 Disember ini.
Melalui kolaborasi ini, pemain akan mendapat akses champion kegemaran peminat, topi dan kulit daripada francais League of Legends seperti Jayce, Heimerdinger dan Caitlyn. Barangan ini akan tersedia di sistem Cosmicube.

Pemain boleh membeli Cosmicube bertema, aktifkannya untuk mendapatkan Pods melalui permainan dan Pods itu boleh digunakan untuk membuka kosmetik melalui sistem Cosmicube. Kosmetik ini hanyalah kosmetik visual tanpa sebarang kesan animasi khas.
Arcane Cosmicube ini akan tersedia sehingga 31 Disember ini sahaja. Tetapi, bagi mereka yang sudah membeli Cosmicube, dan membuka barangan kosmetik di dalamnya, ia akan kekal buat selamanya.
Artikel ini disunting dan diterjemah daripada IGN SEA.


Sempena sambutan bulan Ramadan, PUBG Mobile kini melancarkan set kostum baharu dan machete yang diinspirasikan dari makanan kegemaran rakyat Malaysia.
Ia sudah tersedia sejak semalam dan pemain boleh menebus kostum Nasi Lemak termasuk topi, cermin mata dan pisau Machete Roti John di Redeem Shop menggunakan Ocean Crystals.
Set Nasi Lemak ini termasuk:

Sut Nasi Lemak terdiri daripada Jaket Daun Pisang, Baju Buah Kelapa, Rantai Ikan Bilis dan Gelang Kacang Goreng.
Topi Nasi Lemak bermotifkan Telur Goreng dan Sambal serta Ayam Goreng Berempah di atasnya.
Cermin Mata Nasi Lemak dengan lensa yang diperbuat dari hirisan timun untuk menampakkan karakter anda lebih cool.

Pisau MacheteRoti John ini direka untuk menggambarkan sandwic telur dengan motif seperti bawang, kobis, telur dan lain-lain. Nampak macam Roti John yang betul.
Jangan lupa untuk menyertai acara edisi terhad Ramadan ini dan tebus dari 23 Mac hingga 29Mac.


Rocket League versi percuma kini telah dilancarkan secara rasmi di PC, PlayStation 4 (PS4), Nintendo Switch, dan Xbox One. Untuk pemain PC, ia boleh dimuat turun melalui platform Epic Games Store.
Jika anda memasukkan Rocket League ke dalam koleksi permainan Epic Games Store, anda akan menerima kupon bernilai AS$10. Promosi ini akan berakhir pada 23 Oktober ini. Tarikh luput kupon tersebut ialah 1 November ini.

Penulis ingin menjelaskan bahawa anda tidak perlu muat turun permainan tersebut untuk mendapatkan kupon. Anda hanya perlu memasukannya ke dalam koleksi permainan di aplikasi Epic Games Store.
Rocket League merupakan sebuah permainan yang menggabungkan kereta lumba dengan bola sepak. Ia sangat menyeronokkan dan boleh dimain secara multi-pemain. Pastikan anda mencubanya jika belum pernah.
Ikuti kami di Facebook dan Instagram.
Saksikan kami di YouTube.


Hari ini Humble Bundle memberikan lagi game percuma! Kali ini, giliran Lego: The Hobbit pula.
Lego: The Hobbit adalah sebuah game aksi dibangunkan oleh Traveller’s Tales (TT Games) yang mengisahkan The Hobbit, satu karya terkenal oleh J.R.R Tolkien dalam bentuk patung Lego. Untuk game ini, pemain akan mengikuti pengembaraan fantasi Middle-earth dalam pelbagai karakter seperti Bilbo Baggins, Gandalf & seluruh 13 orang kerdil seperti yang ditonjolkan dalam siri filem dengan nama yang sama arahan Peter Jackson.

Dua filem daripada trilogi The Hobbit akan disertakan dalam game ini: An Unexpected Journey dan The Desolation of Smaug. Seperti biasa, kisah The Hobbit dalam game ini akan diubah sedikit untuk menyelit masuk elemen lucu yang menjadi trademark untuk semua game LEGO.
Korang boleh dapatkan game ini secara percuma di Humble Bundle bermula pada hari ini sehingga 15 Disember dengan menekan pautan ini. Sebaik sahaja korang tebus, Humble Bundle akan hantar kod Steam ke emel korang dan…. ta-da! Korang dah boleh main Lego: The Hobbit di PC! Kalau korang minat game ini, alang-alang boleh cuba main Lego The Lord of the Rings pula.


Humble Bundle memeriahkan lagi musim cuti sekolah dengan game percuma!
Lego: The Lord of The Rings adalah sebuah game aksi dibangunkan oleh Traveller’s Tales berdasarkan trilogi filem The Lord of The Rings. Semua kisah fantasi epik korang lihat dalam filem The Fellowship of the Ring, The Two Towers dan The Return of the King telah bertukar menjadi menjadi Lego.

Lego: The Lord of The Rings memperlihatkan karakter seperti Frodo, Gandalf, Aragorn dan ramai lagi dalam figura Lego dan mengikut jalan cerita hampir sama tetapi disuntik dengan elemen komedi iaitu merupakan satu trademark untuk seluruh game Lego.
Korang boleh dapatkan game ini secara percuma dan simpan dalam library Steam buat selama-lamanya dengan menekan pautan ini bermula pada hari ini sehingga 22 Disember pada pukul 2 pagi atau sementara stok masih ada.
Selepas korang klik butang ‘Get It Now’, layari ke laman emel pilihan korang dan pastikan korang tebus kekunci Lego The Lord of The Rings serta-merta sebelum kekunci itu luput pada 27 Disember.


Epic Games Store kembali dengan permainan video percuma. Tetapi kali ini dengan dua permainan video percuma iaitu Overcooked! 2 dan Hell is Other Demons.
Kedua-kedua permainan video adalah percuma untuk ditebus sehingga 24 Jun ini.

Overcooked! 2 adalah sambungan untuk Overcooked! kini lebih menyeronokkan dan penuh dengan aktiviti tidak masuk akal ketika memasak. Anda boleh bermain dengan kawan-kawan anda untuk menjadikan permainan ini dua kali ganda lebih seronok!

Hell is Other Demons pula adalah permainan video bullet hell di dalam persekitaran dua dimensi. Permainan ini juga merupakan platformer yang penuh dengan aksi padat dan permainan menggunakan senjata jarak jauh.
Jangan lupa dapatkan kedua-dua permainan ini! Untuk pengetahuan semua Epic Games Store akan memberi lagi dua permainan video percuma pada minggu hadapan. Nantikan!


Permainan spinoff genre looter-shooter Borderlands Tiny Tina’s Wonderlands ditetapkan untuk dilancarkan pada 25 Mac 2022. Walaupun tarikh itu masih jauh, anda tetap boleh mengenali watak itu sekarang dengan permainan Tiny Tina’s Assault on Dragon Keep: A Wonderlands One-shot Adventure, yang kini tersedia di Epic Games Store.
Tiny Tina’s Assault on Dragon Keep pada asalnya dilancarkan beberapa tahun lalu pada bulan Jun 2013 sebagai kempen DLC keempat untuk Borderlands 2, di mana pemain memilih salah satu daripada enam watak Vault Hunters yang unik dan melompat ke dalam pertempuran alam fantasi.
Tidak seperti permainan Borderlands konvensional, Assault on Dragon Keep ialah sejenis meta-pengembaraan yang ditetapkan dalam alam RPG ajaib. Bagi yang biasa dengan permainan Dungeons & Dragons, Tina Tiny ialah GM dan terpulang kepada anda dan rakan anda untuk menyelamatkan ratu dan menyelamatkan dunia.

Bagi peminat permainan yang santai dan penuh jenaka, Assault on Dragon’s Keep ini pasti akan menggembirakan anda. Malah, keseluruhan siri permainan Borderlands adalah penuh dengan jenaka dan meme yang sememangnya pemain boleh fahami dan tangkap.
Edisi One-shot Adventure ialah versi kendiri pengembangan yang berfungsi sebagai mukadimah kepada Tiny Tina’s Wonderlands yang akan datang, yang akan dibina di sekitar gabungan D&D + Borderlands yang sama tetapi pada skala yang lebih besar.
 Tiny Tina’s Assault on Dragon Keep: A Wonderlands One-shot Adventure adalah percuma di Epic Games Store mulai hari ini sehingga 16 November. Selepas itu, harga akan naik kepada $10.


Bagi peminat PUBG Mobile, anda boleh mendapatkan baucar UC dan kejar lebih banyak Winner-Winner Chicken Dinner!
Di Geng Gamer, anda bukan saja boleh membuat pembelian UC tapi juga untuk tambah nilai untuk Mobile Legends, Ragnarok M: Eternal Love, Steam Wallet dan lain-lain.

Daripada 9 Februari hingga 28 Februari ini, anda boleh mendapatkan UC dengan harga seperti di atas.
Jika anda sudah berdaftar dengan Geng Gamer, anda layak membeli UC dengan harga promosi ini.
Tapi syaratnya, satu pembelian itu hanya untuk in-game items yang berharga 3,850 UC dan 8,100 UC saja.
Satu akaun boleh buat pembelian hanya untuk satu in-game item.
Untuk info lanjut, anda boleh layari laman web INI.
Selain tambah nilai, anda juga boleh membaca artikel permainan video terkini di ruangan ‘updates’.


Cyberpunk 2077 bakal tiba dalam masa beberapa bulan sahaja lagi. Versi PC judul tersebut juga dijual secara fizikal dan ia datang bersama beberapa barangan bonus menarik. Jangan risau jika anda mahu membelinya di Malaysia.
Impulse Gaming telah mengumumkan bahawa mereka menjadi penjual rasmi Cyberpunk 2077 Code-in-a-Box untuk PC. Anda boleh pra-tempah dan beli versi ini pada harga RM219 melalui kedai fizikal Impulse dan juga laman Shopee mereka.

Berikut adalah senarai barangan bonus yang anda akan dapat dalam Cyberpunk 2077 Code-in-a-box:

Bekas cakera yang mengandungi kod permainan (tebus melalui GOG.com) dan juga lagu latar
Kandungan digital
Peta Night City
Poskad Night City
Kompendium dunia Cyberpunk 2077
Pelekat Cyberpunk 2077
Rantai kunci eksklusif (stok terhad)
Lencana eksklusif Cyberpunk (stok terhad)

Cyberpunk 2077 akan dilancarkan pada 17 September 2020 di PC, PlayStation 4 (PS4), dan Xbox One. Untuk maklumat lanjut mengenai Cyberpunk 2077 Code-in-a-box untuk PC, sila rujuk laman rasmi Facebook Impulse Gaming.
Ikuti kami di Facebook dan Instagram.
Saksikan kami di YouTube.


Sonic Mania kini percuma di Epic Games Store. Sonic Mania adalah antara permainan video terbaik untuk francais Sonic.

Sonic bersama Tails dan Knuckles kini kembali untuk berlawan dengan bala tentera Eggman.
Kawasan-kawasan lama di dalam permainan Sonic ini kini dikemaskini dan dinaik taraf untuk menjadi lebih cantik dan menarik dari terdahulu.
Penuh dengan penambahan baru Sonic Mania pasti akan membuat anda teruja. Jangan lupa tebus secara percuma!


Teringin nak meluncur di Pergunungan Alps? Maka, game ini sangat sesuai untuk korang.
Steep adalah game sukan lasak bertemakan aktiviti musim sejuk dalam persekitaran open-world dibangunkan oleh Ubisoft pada tahun 2016.
Game ini pernah diberikan secara percuma juga untuk pelanggan PS Plus pada tahun lepas dan saya berkesempatan cuba seketika. Korang boleh meluncur salji atau terjun dari puncak gunung sambil memakai pelbagai jenis sut musim sejuk.
Korang boleh dapatkan Steep percuma untuk versi PC melalui Uplay. Klik di sini untuk muat turun di Uplay.
Sumber: Ubisoft


Super Meat Boy merupakan sebuah game indie dibangunkan oleh Team Meat pada tahun 2010 berbentuk 2D platformer seperti siri Super Mario yang mana korang akan bermain sebagai satu blok daging, Meat Boy dalam perjalanan untuk menyelamatkan teman wanita yang sering cedera bernama Bandage Girl daripada saintis jahat, Dr. Fetus.
Meat Boy boleh melompat dan memanjat dinding serta melepasi halangan seperti gergaji besar yang mencincang korang untuk meneruskan ke peringkat seterusnya.
Meat Boy (warna merah) menyelamatkan Bandage Girl (warna merah jambu berbentuk kotak) dalam Super Meat Boy
Super Meat Boy adalah game kedua percuma yang diberikan oleh Epic Games selepas game survival open-world dalam laut, Subnautica. Untuk dapatkan game ini, pastikan korang ada akaun Epic Games dan tebus game  melalui pautan ini dari sekarang sehingga 10 Januari. Selepas korang dah tebus, game ini akan selama-lamanya menjadi milik korang dalam Epic Games Store.
Kalau korang dah lama habis game susah berdarah-darah ini, nantikan sekeul baru iaitu berjudul Super Meat Boy Forever yang akan dilancarkan secara eksklusif di Epic Games Store.

Untuk pengetahuan korang, Epic Games memberikan game percuma setiap 2 minggu dan akan bertukar game lain selepas tamat tempoh berkenaan. Game percuma seterusnya adalah What Remains of Edith Finch yang akan tersedia selepas 10 Januari.


Untuk meraihkan 25 tahun siri The Elder Scrolls, Bethesda memberikan The Elder Scrolls 3: Morrowind secara percuma bagi platform PC.

Mengikut urutan betul, game pertama bagi francais The Elder Scrolls adalah The Elder Scrolls: Arena yang dilancarkan pada 1994. Walaubagaiamanpun, Morrowind merupakan game yang menjadi popular dalam kalangan pemain semasa dikeluarkan pada 25 Mac 2002.
Morrowind mendedahkan pemain kepada permainan berunsur dunia fantasi terbuka dan role-playing game (RPG) serta memperkenalkan pemain di pulau Vvardenfell kepada puak Dunmer terdiri daripada bangsa orang bunian berkulit gelap di rantau Tamriel. Pemain haruslah berdepan dengan Dagoth Ur yang mahu menguasai Morrowind dan berlawan dengannya untuk memastikan masa depan seluruh empayar.
Morrowind menjadi begitu popular sehingga Bethesda mengeluarkan game The Elder Scrolls seterusnya iaitu The Elder Scrolls 4: Oblivion dan The Elder Scrolls 5: Skyrim turut laris dan dimainkan sehingga masa kini.
Secara asalnya, pemberian Morrowind percuma bertahan untuk satu hari pada 25 Mac tetapi ramai pemain mengalami pelbagai masalah dengan sistem Bethesda.

Update: We are extending our giveaway through the weekend. #TES25 https://t.co/FFi2EylI3R
— The Elder Scrolls (@ElderScrolls) March 25, 2019

Korang boleh dapatkan Morrowind secara percuma dari sekarang sehingga 31 Mac (Ahad ini) di Bethesda.net. Untuk tebus game ini, korang perlu mempunyai akses Bethesda.net dan letak kod “TES25TH-MORROWIND” untuk dimasukkan dalam akaun.


Ramai antara kita membesar dengan bermain The Sims dan juga sekuel-sekuel yang menyusuli. Kalau anda belum pernah main The Sims 4 (secara halal), sekarang anda berpeluang untuk dapatkannya.
Bersempena dengan ulang tahun ke-20 siri permainan The Sims, EA mengadakan jualan istimewa untuk The Sims 4 dan kesemua tambahan (add-ons) serta pek pengembangan (expansion packs) game tersebut kecuali The Sims 4: Tiny Living Stuff Pack. Jualan ini akan berkakhir pada 6 Februari 2020.
Foto: EA
Tawaran terbaik dalam jualan ini semestinya The Sims 4 yang mendapat potong harga sebanyak 75% sehingga menjadi SG$12.47 (RM37). Harga asal game tersebut ialah SG$49.90 (RM149).
Pek perkembangan seperti Discover University, Island Living, dan lain-lain pula dipotong harga sebanyak 50% dan dijual pada SG$27.45 (RM82). Harga asal untuk pek perkembangan ialah SG$54.90 (RM164)
Untuk menikmati semua tawaran ini, anda perlu membuat akaun percuma untuk Origin iaitu aplikasi pengederan game secara digital untuk PC. Fungsinya sama seperti Steam dan juga Epic Games Store, cuma Origin dimiliki oleh EA.


Tibalah masanya untuk korang latih bahasa Simlish!
The Sims 4 merupakan game simulasi kehidupan terkenal dan merupakan game ke-4 dalam siri game paling popular di dunia. Dilancarkan pada 2014, The Sims 4 dibangunkan oleh Maxis dan diterbitkan oleh Electronic Arts (EA).
Meskipun The Sims 4 sudah mencecah usia 5 tahun, game ini masih lagi ramai pemain dan selalu dinaiktarafkan oleh EA sejak dari tarikh pelancaran rasmi.
The Sims 4 kini boleh didapatkan secara percuma melalui stor EA iaitu dipanggil sebagai Origin dalam masa terhad bermula dari 22 Mei sehingga 28 Mei.
Korang perlu mempunyai akaun Origin dan dapatkan The Sims 4 secara percuma tanpa perlu melanggan kepada Origin Basic atau Premier. Perbezaan antara Origin Basic atau Premier adalah korang boleh dapat kandungan tambahan menarik.
Untuk tebus The Sims 4 tanpa sebarang kos, klik di pautan ini.


Total War Saga: Troy kini boleh ditebus secara percuma melalui Epic Games Store. Walaubagaimanapun, tawaran ini hanya ditawarkan dalam tempoh 24 jam bermula dari 9PM semalam. Ia akan berakhir pada malam ini (14 Ogos) 9PM.
Tidak seperti kebanyankan permainan yang diberikan secara percuma di Epic Games Store, Total War Saga: Troy ialah permainan baharu. Creative Assembly, SEGA, dan Epic Games telah bersetuju untuk melancarkan judul tersebut secara percuma.

Menurut Creative Assembly, keputusan ini diambil kerana ini adalah kali pertama mereka melancarkan sebuah judul Total War di Epic Games Store dan ia dianggap sebuah eksperimen. Oleh itu, mereka tidak mahu peminat Total War menanggung risiko kegagalan eksperimen tersebut.
Total War Saga: Troy ialah judul kedua dalam siri Total War Saga. Ia merupakan permainan yang berskala kecil berbanding kebanyakan judul utama Total War seperti Three Kingdoms dan Warhammer II.
Jika anda merupakan peminat permainan genre strategi, pastikan anda tidak melepaskan peluang untuk mendapatkan Total War Saga: Troy secara percuma. Kalau tidak, nanti ada perlu membelinya pada harga US$31.49 (RM132).
Ikuti kami di Facebook dan Instagram.
Saksikan kami di YouTube.


Bukan mudah menjadi pemain e-sukan profesional untuk beberapa lama dan kemudian berpindah platform (contohnya dari konsol ke peranti pintar).
Bagi Abdul “Ranger” Hakiem, 21, ia adalah satu cabaran dan kini dia bersedia untuk menghadapinya. Menceritakan pengalamannya dari menjadi pemain profesional Call of Duty (COD) bertukar rentak ke COD Mobile, Hakiem merasakan ia satu perkara yang baru.
“Pada mulanya susah sebab ambil masa untuk sesuaikan diri dengan skrin sentuh dan ada butang kawalan di konsol tidak boleh dibuat sama seperti di peranti pintar.
“Ambil masa satu bulan juga untuk sesuaikan diri dengan layout yang berbeza,” kata Hakiem.
Dia bersama pasukannya sebelum ini, RamPaGe Gaming pernah menjuarai kejohanan Call of Duty peringkat Asia dua kali berturut-turut dan juga menyertai COD World League di peringkat antarabangsa.

Bukan dorongan wang semata

Pilihannya untuk menyertai arena e-sukan mudah alih bukanlah kerana wang semata-mata tapi kerana kekerapan pertandingan kompetitif selain ekosistem yang lebih meluas di Malaysia.
“Permainan mudah alih tak boleh sangkal lagi sambutannya lebih besar dari mana-mana platform sekarang.
“Saya dari dulu memang sasar nak jadi pemain kompetitif, macam COD Mobile setiap minggu ada pertandingan.
“Jadi saya rasa semangat kompetitif dalam diri tu sangat membara, rasa nak menang dan buat yang terbaik,” kata Hakiem.

Dia kini bersama pasukan FaMe apeX dan pernah memenangi dan bertanding dalam kejohanan tempatan seperti Orange Showdown, Garena Clan Invasion dan KITAMEN.
Disebabkan peralihan dari konsol ke peranti pintar, Hakiem mengatakan rutin latihannya juga turut berubah. Dari sesi latihan di rumah, dia kini boleh bermain COD di mana-mana.
“Kadang-kadang ada waktu untuk scrim dan saya tak sempat sampai ke rumah jadi ada lah terlepas beberapa perlawanan. Sekarang dekat mana-mana pun tak kisah asalkan ada sambungan Internet yang stabil.
“Selalunya saya akan berlaith selama lima hingga enam jam pada hari minggu atau satu hingga dua jam pada hari bekerja (kerana ada yang masih belajar).
“Kami juga berlatih dengan pasukan antarabangsa contohnya EVOS dari Indonesia untuk memantapkan lagi kualiti gameplay,” ulas Hakiem.

Luangkan masa di gimnasium

Bagi sesetengah atlet e-sukan di Malaysia, ada yang memandang remeh faktor kesihatan dan tidak aktif dalam sukan. Tapi bagi Hakiem, dia menitikberatkan aspek ini.
“Saya biasa meluangkan masa dua jam setiap hari di gimnasium. Kalau ada masa terluang, saya akan menyertai aktiviti senaman, berenang dan lain-lain.
“Dengan melakukan semua ini mengajar saya untuk menjalani gaya hidup sihat. Tak boleh jadikan alasan bermain game tapi tak bersukan.
“Dari sudut lain, ia menjadikan minda saya lebih tajam dan fokus dalam perlawanan,” kata Hakiem.
Dengan kejayaan Hakiem, nampaknya semakin ramai pemain e-sukan yang mengambil inisiatif mengamalkan gaya hidup sihat bagi menambahkan fokus dalam permainan.
Kempen #HealthyGaming adalah initiatif yang dilaksanakan oleh Perbadanan Ekonomi Digital Malaysia (MDEC) bagi menggalakkan gaya hidup sihat dan produktif bagi menjana pembangunan e-sukan dan industri permainan digital negara.


Dari pertemuan pertama di kafe siber, siapa sangka cinta mampu berputik selama lima tahun dan kemudian berakhir di jenjang pelamin?
Itulah kisah Ameerah Idros, 28 yang kini bahagia bersama pasangan tercinta, Khamirul Azuan Kamaruddin.
Menceritakan detik awal perkenalan, Ameerah kebetulan bertemu suaminya yang sedang bermain League of Legends di kafe siber.
“Saya tegur dia bila nampak dia tengah main League of Legends (permainan video yang saya selalu main).
“Masa tu hanya melawak dengan dia cakap salah beli barang (item), dia pun macam tersentak sekejap sebab belum kenal lagi,” katanya ketawa.
Pertama kali berkenalan lima tahun lalu.
Tidak hanya berakhir di situ, suaminya mengajak lepak di luar dan dari situ lah perkenalan bermula.
“Kami bercakap tentang inisiatif Garena membantu pemain menjadi seorang pro dan menubuhkan pasukan sendiri.
“Dia berminat untuk sertai program ini. Akhirnya, kami bertukar nombor telefon dan kerap berhubung sejak itu,” kata Meera.
Sejak suaminya berada dalam pasukan tersebut, mereka selalu menjalani latihan dan turun ke acara e-sukan bersama.
“Di Garena, saya ditugaskan untuk membantu pemain menjadi seorang pro yang berdisiplin dan ada kemahiran berkomunikasi.
“Waktu menjalani latihan tu ada la dia ajak keluar, pergi makan sekali. Tapi yang paling saya tak boleh lupa bila main ‘truth or dare’ dengan kawan-kawan. Saya kenakan kawan, tanya siapa crush tapi apakan daya, akhirnya saya pula yang terkena.
“Pada masa itu, saya tunjuk jari dekat dia (suami). Keadaan macam senyap sekejap dan awkward. Saya ingat dia dapat tangkap tapi dia tersilap ingat saya suka dekat kawan dia,” jelasnya.
Meera disatukan sebagai pasangan suami isteri dalam satu majlis perkahwinan minggu lalu.
Tapi perasaan itu tak lama terbuku apabila dia meluahkan rasa suka kepada suami dan bertanya hala tuju hubungan.
“Selepas lama keluar bersama, boleh nampak dia betul selesa jadi kami mula berpacaran selepas beberapa bulan berhubung,” katanya.
Sepanjang berpacaran, Meera mengakui minat yang sama dalam permainan video mengeratkan lagi hubungan mereka.
“Dalam game, dia banyak ajar teknik dan kongsi ilmu macam mana nak main dengan lebih bagus.
“Bukan itu saja, saya tertarik dengan dia sebab sikap prihatin dan pandai jaga saya. Kalau ikutkan, pertama kali jumpa dia seorang yang agak serius dan formal tapi lama-lama saya boleh nampak diri sebenar dia macam mana.
“Kenangan paling manis bila dia teman saya pergi ke Hyper Play League of Legends di Singapura sebab itu pertama kali dia ke sana. Kami pun ada luang banyak masa bersama jalan-jalan di Singapura.” kata Meera.
Tekad ingin meneruskan kerjaya dalam industri e-sukan, Meera turut mengambil tawaran kerja sambilan.
“Sekarang, dengan kerjaya di ESL Malaysia, saya masih mengambil tawaran sebagai hos dan juga streamer separuh masa.
“Mana tahu, lepasni masa saya stream, suami akan kacau-kacau di belakang,” katanya ketawa.
Akhir kata, gadis ini berharap pintu rezeki akan sentiasa terbuka dalam industri ini kerana dia memang menaruh minat dan sangat passionate sebagai seorang individu.


Todak adalah salah satu pasukan yang popular di dalam arena kompetitif Mobile Legends Malaysia. Juara MPL MY musim keenam ini layak ke Kejohanan Dunia Edisi M selama tiga kali berturut-turut.
Antara salah seorang pemain yang membawa Todak ke arah kejayaan itu adalah Zikry Shamsuddin atau lebih dikenali sebagai Moon.

View this post on Instagram

A post shared by MPL Malaysia (@mplmy.official)

Moon terkenal dengan kemahiran mekanikal beliau bermain di posisi middle lane atau mage. Corak permainan yang agresif serta rotasi yang berkesan bersama pasukan Todak membuatkan pemain ini menjadi salah satu mid laner terbaik di dalam Malaysia.
Antara pencapaian terbesar beliau adalah juara MPL MY/SG musim keenam, pasukan Todak menjadi undisputed king semasa liga itu berlangsung.
Kemahiran mekanikal Moon membuatkan para peminat mengatakan beliau adalah “The Next Fredo” di dalam arena kompetitif Mobile Legends.
Kehadiran Todak di dalam Kejohanan Dunia M3 pasti akan memberikan harapan kepada Malaysia untuk menjulang piala edisi M buat pertama kalinya. Mari kita berikan sokongan kepada pasukan Todak dan SMG yang berjaya mewakili Malaysia kali ini.
Sumber: MPL MY Official


Mungkin bagi sukan fizikal, agak sukar untuk melihat pemain atau atlet beralih angin, misalnya dari badminton ke bola sepak. Namun, bagi permainan menggunakan minda seperti e-sukan, kekangan ini boleh diruntuhkan.
Buktinya, baru-baru ini, bekas pemain PlayerUnknown’s Battlegrounds mudah alih (PUBG Mobile), Ibnu Lutfi menjadi juara bagi kejohanan berpestij dipersembahkan oleh Garena iaitu Call of Duty Mobile Clan Invasion Malaysia Grand Finals bersama ahli-ahli pasukannya, M8HEXA yang membawa pulang wang tunai RM11,000.
Lutfi yang juga dikenali sebagai zSpeed berkata, perubahan itu bukanlah mudah kerana ada halangan tersendiri.
“Pada mulanya, saya terpaksa mencari kesesuaian dengan CODM. Belajar dengan pasukan yang hebat, ambil pengalaman dari pemain dari China adalah satu perkara yang susah tapi membuahkan hasil akhirnya.
“Bagi saya, pergerakan dan timing dalam permainan adalah ciri yang paling sukar untuk saya belajar.
“Sesi permainan CODM juga lebih pantas dan perlukan refleksi tinggi sama seperti Counter Strike: Global Offensive,” katanya.
Sebelum ini, dia pernah menyertai skuad Stadium Fighter dan mengambil bahagian dalam kejohanan-kejohanan tempatan.

Selain Lutfi, M8HEXA diwakili oleh kapten, James “Wenn” Tan, Muhammad “RangerZ” Zuhaily, Muhammad “Zero2” Afif dan Adi “Hatim” Hatim.
Di peringkat kumpulan menang (upper bracket), mereka mendominasi selepas menewaskan Pendekar namun berdepan kesukaran apabila menentang FaMe apeX dengan skor 1-2.
Namun, ia bukanlah pengakhiran buat mereka apabila berjaya menemui rentak kembali di peringkat akhir kumpulan kalah menentang VIP dengan skor 2-0. Mereka kemudiannya kembali bertemu apeX sekali gus menunjukkan comeback paling penting dalam kejohanan ini dengan skor 3-1. Tahniah diucapkan!
FaMe apeX membawa pulang RM6,000, diikuti oleh VipSquadMY-Alpha (RM4,500) dan Pendekar (RM3,500).
Selain 4 pasukan yang berentap, Clan Invasion: Malaysia Grand Finals turut menampilkan persembahan istimewa perlawanan antara pasukan Luqman Podolski dan Elizabeth Tan.
Mereka diwakili oleh penghibur penstriman langsung seperti Chiko, MelRomeo, D Entertainment dan FancFreakz yang seterusnya menyaksikan #TeamDol memenangi perlawanan tersebut 3-1.
Kejohanan Garena Clan Invasion: Malaysia Grand Finals dianjurkan di Battle Arena, Petaling Jaya, Selangor mengumpulkan RM25,000 yang menyaksikan empat pasukan CODM bertanding selepas menang kelayakan pada 7 Disember lalu.
(Foto: M8HEXA)


Kipas susah mati Dark Souls, korang dah bersedia dengan berita mengejutkan ini? Dark Souls pertama mungkin akan dapat versi remaster tak lama lagi di semua konsol moden termasuk Nintendo Switch!
Mengikut twit daripada editor dan penulis untuk Nintendo Switch Network, Marcus Sellars, berita mengenai game itu yang akan mendapat remastered sepatutnya didedahkan pada acara besar-besaran Bandai Namco, 15 Disember ini.
Sellar pinned satu twit mengumumkan “5 game belum diumumkan akan dipamerkan ketika acara itu”

Bandai Namco will be hosting an event on December the 15th. 5 unannounced games will be shown off during the event. Nintendo will have a big presence at the event.
— Marcus Sellars (@Marcus_Sellars) November 28, 2017

Bagaimanapun, berita mengenai Dark Souls Remaster datang dalam bentuk reply dari Sellars untuk pinned twitnya yang mana dia mengesahkan salah satu game itu ialah Dark Souls Remaster. Twit itu sudah pun dibuang tapi sempat dirakam screenshot seperti yang dilihat di bawah.
Twit daripada Sellars mengesahkan berita itu FOTO: Reddit
Jika twit dari Sellars adalah benar, pelancaran semula Dark Souls versi remaster untuk PS4, Xbox One dan Switch adalah berita paling gembira untuk peminat francais ini yang mula main keluaran pertama pada 2011 lalu di Xbox 360, PS3 dan PC.
Keluaran pertama Dark Souls mendapat tempat istimewa dalam hati peminat sebagai satu permainan yang sukar dimainkan dan mencabar tahap kesabaran serta keupayaan pemain. Ketika ini, berita remaster hanyalah khabar angin dan korang boleh nantikan pengumuman penuh menjelang acara Bandai Namco pada 15 Disember ini.


Anugerah Golden Joystick wujud sejak 1983 sebagai salah satu anugerah permainan video yang paling lama bertahan dalam industri. Dalam majlis julung kalinya, permainan yang dikenali sebagai Jetpac membawa pulang anugerah Game of the Year, dan judul seperti Sonic the Hedgehog, Super Mario 64, The Elder Scrolls 4: Oblivion, dan The Legend of Zelda: Breath of the Wild dianugerahkan pelbagai anugerah sejak kewujudannya.
Tetapi tahun ini agak istimewa kerana anugerah Golden Joystick Awards 2021 memperkenalkan kategori baharu dan Dark Souls dipilih sebagai pemenang.
Anugerah terbaharu dikenali sebagai ‘Ultimate Game of All Time’ atau ‘Permainan Terulung Sepanjang Masa’.
Dalam kenyataan di Twitter, pengarah Dark Souls Hidetaka Miyazaki berkata bahawa dia ‘sangat terharu dengan anugerah itu’ . Miyazaki berkata bahawa ia sukar dipercayai bahawa peminat mengundi permainannya di kalangan semua calon.
Beliau mengucapkan terima kasih kepada semua yang terlibat di FromSoftware dan Bandai Namco Entertainment, serta peminat atas sokongan berterusan mereka.

『#ダークソウル』が「史上最高のゲーム賞」に輝く快挙を達成！
シリーズディレクター・宮崎英高氏「まだ信じられない気持ちですが、大変な栄誉だと感じています」https://t.co/eob9qcDV8z
 シリーズを手がけたフロム・ソフトウェアの宮崎英高氏が受賞コメントを発表。全文を画像に掲載する pic.twitter.com/pt8AQqBtu0
— 電ファミニコゲーマー (@denfaminicogame) November 24, 2021

Dark Souls adalah permainan yang sangat sukar, tetapi menyelesaikan cabaran datang dengan perasaan kepuasan yang tulen. Peminat mengundi Dark Souls sebagai salah satu permainan yang paling mengecewakan pada masa lalu, sama seperti peminat kini mengundi Dark Souls sebagai Permainan Terulung Sepanjang Masa.
Ia adalah permainan yang nampaknya hanya berkembang popular dari semasa ke semasa, kerana genre Souls terus mempengaruhi industri secara keseluruhan.
Namun, anugerah ini diterima dengan pelik oleh peminat dan pengguna forum Reddit. Ini kerana judul anugerah itu tersendiri memberi implikasi bahawa tiada permainan lain yang akan menerima anugerah ini pada masa hadapan.

“Jadi tidak ada gunanya untuk menerima anugerah ini lagi tahun depan kerana itu akan menafikan keseluruhan premis anugerah ini bukan?” kata Stardraconis di Reddit.

“Ini hanyalah tajuk yang tidak bermakna,” kata Nibelungen342. “Namun, ia sangat menggembirakan untuk melihat bahawa permainan ini dihargai oleh begitu ramai peminat dan pengkritik.” ujarnya lagi.
Walau bagaimanapun, ramai pemain dan peminat setuju bahawa Dark Souls adalah sebuah permainan yang sungguh baik serta membantu mendefinasikan sebuah genre baru. Dalam kata lain, ia membantu mengembangkan industri permainan dari tahap akar umbi ke pembangun permainan sekali gus menjadikannya sebuah genre yang penting dekad ini.


Red Hook Studios telah mengumumkan sekuel kepada permainan popular mereka Darkest Dungeon yang bertajuk Darkest Dungeon II dan ia akan dilancarkan dalam versi early access di Epic Games Store pada tahun depan.
Ini tidak bermakna ia akan kekal di platform tersebut selama-lamanya. Apabila fasa early access telah tamat dan versi 1.0 dilancarkan, ia akan tiba di platform-platfrom PC lain seperti Steam. Versi konsol pula masih belum disahkan, menurut pihak pembangun.

Darkest Dungeon yang pertama mengambil masa lebih kurang setahun untuk menamatkan tempoh early access. Oleh itu, penulis yakin Darkest Dungeon II hanya akan tiba di Steam pada tahun 2022. Namun, itu hanyalah anggaran penulis.
Satu perbezaan besar Darkest Dungeon II berbanding permainan pertama ialah ia akan menggunakan grafik 3D. Pada waktu yang sama, rekaan grafik berdasarkan lukisan tangan tetap akan dikekalkan.

Sebilangan watak-watak dari permainan pertama juga akan kembali dalam sekuel ini bersama watak-watak baharu. Sistem permainan turn-based yang ditonjolkan dalam permainan pertama akan kembali dengan beberapa penambahbaikkan serta perubahan.
Untuk maklumat lanjut mengenai Darkest Dungeon II, anda boleh merujuk laman FAQ permainan tersebut di Steam.
Ikuti kami di Facebook dan Instagram.
Saksikan kami di YouTube.


Acara kolaborasi Mobile Legends X Star Wars yang dinanti-nantikan akhirnya disahkan oleh Moonton dalam media sosial rasminya pada 3 Julai lepas. Kerjasama ini menampilkan dua watak paling ikonik dalam francais Star Wars, Sith Lord Darth Vader dan Jedi Master Yoda sebagai skin untuk Argus dan Cyclops.
 Ia adalah ekslusif kepada benua Asia Tenggara iaitu Indonesia, Malaysia, Thailand, Filipina, Singapura, Vietnam, Myanmar, Kemboja, Brunei, Laos dan Jepun.

Berdasarkan video di atas, kita dapat lihat kedua-dua skin tersebut merupakan antara skin yang terbaik pernah Moonton reka untuk permainan peranti mudah alih tersebut. Dari sudut model hero dan juga skill effect sangat memainkan peranan penting bagi menjadikan skin ini wajib kita dapatkan dengan segera untuk peminat Cyclops dan Argus.
Sebelum ini, Moonton pernah berkolabrasi dengan King of Fighters menjadikan ramai peminat teruja untuk mendapatkan kesemua koleksi skin tersebut. Kolaborasi antara Star Wars ini mungkin lebih mendapat sorakan dan pujian dari peminat Mobile Legends di serata dunia.


Industri game semakin berkembang mekar di rantau Asia Tenggara terutamanya Malaysia. Kajian Niko Partners menjangkakan pemain PC dan game mobile akan meningkat dari 300 juta ke 400 juta pemain pada tahun 2021.
 Sejak industri game mula bertapak pada awal 2000 bermula dari Gamebrains, Malaysia telah menjadi pusat untuk mengembangkan bakat pembangun game. Kini, terdapat lebih daripada 370 studio bertapak di Malaysia seperti Metronomik, Magnus Games Studio, Lemon Sky Studios, Passion Republic dan banyak lagi.
Selain itu, industri game Malaysia berjaya menarik perhatian studio game ternama seperti Codemasters, Bandai Namco dan Pole to Win serta berjaya menjana 11,000 pekerjaan.

Semasa persidangan Level Up KL 2019, Menteri Komunikasi dan Media, YB Gobind Singh Deo mengumumkan initiatif kerajaan Malaysia untuk memperkukuhkan industri game yang dipanggil sebagai Dasar Ekosistem Kandungan Digital (DICE).
Gobind berkata, “DICE bertujuan untuk memajukan penyelidikan, penciptaan IP, pengkomersialan, penjenamaan dan pemasaran untuk memacu potensi eksport industri permainan negara.”
 Katanya, kerajaan percaya industri game ini dapat mewujudkan peluang pekerjaan terutamanya untuk anak muda dan mempelbagaikan program berkaitan gaming secara sihat dan e-sukan dalam kalangan belia.
Pembentukan DICE ini selaras dengan objektif bagi menaikkan fasiliti jalur lebar negara iaitu 5G dan NFCP. Ini adalah untuk menarik pelaburan studio game dan animasi dari luar negara untuk mengembangkan sektor game dan animasi.
Dari kiri: Naib presiden kandungan kreatif MDEC, Hasnul Hadi Samsudin, CEO MDEC, Surina Shukri dan Menteri Komunikasi dan Multimedia, Tuan Gobind Singh Deo dan Presiden ESM, Dato’ Ananth A/L Sevlanga Nathan
Kerjasama pelabur-pelabur ini membuka potensi studio dalam negara untuk mencipta IP atau game tersendiri yang setaraf dengan game di peringkat antarabangsa. DICE dijangka akan dilancar pada hujung tahun ini.
Gobind juga hadir untuk merasmikan pertukaran memorandum persefahaman antara Persatuan Esports Malaysia (ESM) dan Perbadanan Ekonomi Digital Malaysia (MDEC). Menurut naib presiden MDEC, Hasnul Hadi Samsudin, ini adalah langkah yang diambil untuk membangun platform digital iaitu mengumpul data pemain-pemain profesional dan juga menghasilkan kandungan khusus untuk komuniti e-sukan.
Level Up KL 2019 bakal diadakan pada 6 hingga 10 November 2019. Buat pertama kali dalam sejarah, Level Up KL 2019 akan dibuka untuk orang awam bertempat di Pusat Konvesyen Kuala Lumpur (KLCC) pada 9 hingga 10 November.
Ketahui lebih lanjut tentang Level Up KL 2019 menerusi pautan ini.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Forum permainan video terkenal dengan budaya toksik dan penuh dengan ramai orang yang sentiasa menjadi sangat kompetitif sehingga kurang rasa hormat.
Dari Halo, Battlefield 2042 dan banyak reddit permainan gacha menjadi kurang beradab dan penuh dengan individu yang kita tidak mahu jumpa.
Namun data dari Reddit kini berubah apabila ramai pemain lari dari komuniti toksik dan ke forum yang lebih mesra.
Ramai berpindah ke subreddits yang lebih positif
Menurut Data dari Reddit yang dikumpilkan oleh Rob Gaige, ramai individu menukarkan subreddit mereka ke forum yang lebih banyak menggunakan banyak kata-kata positif sehingga kenaikan sebanyak 126%.
Ramai mahu perubahan
“Ramai mahukan ruang yang positif dan mereka banyak mencari pengalaman bermain permainan video yang penuh nostalgia.
“Ramai sukakan situasi komuniti yang kurang masalah toksik,” menurut Will Cady Direktor Global Karma Lab Reddit.
Ini menunjukkan juga lebih ramai orang kini mahu mengelakkan diri mereka dari toksik.
Malah cara permainan yang santai dan relaks menjadi tumpuan orang ramai.
Adakah anda juga melakukan perkara yang sama?
Rujukan: thedrum


Previu teknikal kedua Halo Infinite baru sahaja berlangsung hujung minggu lalu, tetapi dataminer sudah menggali ke dalam permainan dan menemukan pelbagai imej yang menarik daripada sambungan kenderaan sehingga gaya Spartan, dan render Scorpion Tank.
Ditemui oleh Redditor marcopolo444, pengguna ini berkongsikan pelbagai pautan dan imej yang memperlihatkan pelbagai kandungan yang tidak ada semasa previu teknikal baru-baru ini.
Antara yang diperlihatkan ialah sambungan helmet bersama topi Santa Claus dan beberapa imej peta yang tidak diperlihatkan semasa previu.
Pengguna Twitter, HaloNoticiasMX, juga baru-baru ini berkongsi beberapa video memperlihatkan pelbagai jenis kenderaan. Antaranya ialah, Scorpion Tank.

[HILO] Vehículos de Halo Infinite Gameplay.
➡Scorpion. pic.twitter.com/rOzsnIKJq0
— Halo Infinite Noticias & Filtraciones (@HaloNoticiasMX) September 26, 2021

Halo Infinite dijadualkan akan mengadakan ujian teknikal bermula 30 September hingga 4 Oktober ini. Menurut jadual itu, Big Team Battle akan disertakan di dalam senarai main berbilang pemain.
Halo Infinite akan dilancarkan pada 8 Disember ini untuk platform Xbox dan PC. Komponen berbilang pemain boleh dimainkan secara percuma dan kedua kempen satu pemain dan berbilang pemain akan tersedia untuk pelanggan Xbox Game Pass.
Artikel ini diterjemah daripada IGN SEA. Untuk artikel penuh sila layari SINI.


Peminat dan pemain Halo Infinite baru-baru ini meluahkan rasa tidak puas hati selepas dataminer menemukan ganjaran kempen bagi mod berbilang pemain Halo Infinite tidak menawarkan sebagai set ‘unlockable armor’.
Dataminer itu menyelongkar melalui kod Halo Infinite menemukan pelbagai ganjaran dengan kualiti daripada kategori “Rare” hingga “Legendary”, namun mereka tidak menemui sebarang armor.

Hahahahaha were you guys expecting armor pieces for campaign unlocks??? Lol lmao pic.twitter.com/Z9yzJNrDoJ
— Chaz The Jackal (@ChazJackal) November 21, 2021

Hal ini sedikit sebanyak sudah menimbulkan rasa tidak puas hati dan kekecewaan pemain dan komuniti Halo Infinite, selepas mereka dikenakan harga kosmetik permainan dengan harga yang mahal.
Walaubagaimanapun, Halo Infinite masih lagi di dalam peringkat Beta, sebelum ia dilancarkan secara penuh pada 8 Disember ini. Jadi mungkin pembangun akan menambahnya kemudian.
Sumber: Dexerto


Pokemon UNITE adalah permainan MOBA yang semakin popular masa kini terutamanya bagi pengguna Nintendo Switch dan peranti mudah alih.
Baru-baru ini, para dataminer melalui laman twitter mereka, menyatakan mereka menemukan beberapa perkara baru yang akan tiba di permainan itu melalui kemaskini akan datang. Antaranya ialah mob, pakaian pemain dan pakaian bertemakan Halloween.
Seperti pengguna Twitter @eclipse_tt berkongsikan senarai pengenai karakter yang boleh dimainkan dan beberapa senarai Mob.

UPDATE UNITE 1.2.1.7
 Pastebin first
 Junk files relocated as well as all “Random Pokémon Batches”, leaving the important Pokémon
 Now the Playable List is before the Mobs List
 ✨ Skwovet/Greedent always in Playable
✨ Nickit/Thievul always Mobs
✨ Decidueye Line after Mobs list https://t.co/5HImlzExPC pic.twitter.com/TZnKExLz4D
— Eclipse 🌑 𝕯𝖆𝖗𝐤𝖗𝖆𝖎 𝖀𝖒𝖇𝖗𝖆! (@eclipse_tt) October 13, 2021

Selain itu beberapa pengguna Twitter @ElChicoEevee dan @ChowZ_Channel juga berkongsikan beberapa rekaan pakaian baru bagi karakter pemain dan pakain bertemakan Halloween.

185 and 295 Tops
Pics provided by @ChowZ_Channel pic.twitter.com/wYyPM9opXb
— SpookEevee #27MangaBCN (@ElChicoEevee) October 13, 2021

Pokémon UNITE Datamine/Leaks
White Outfit
Male one @ChowZ_Channel #PokemonUNITE pic.twitter.com/EIz7dWEWWR
— SpookEevee #27MangaBCN (@ElChicoEevee) October 14, 2021

Pokémon UNITE 1.2.1 Leaks/Datamine
Cool Unknown Outfit
Female One in @ElChicoEevee , after he come back
#PokemonUNITE pic.twitter.com/DhQZtRsEg3
— Chowz (@ChowZ_Channel) October 13, 2021

Mereka juga turut menemukan beberapa rekaan pakaian seperti pakaian bertemakan Halloween dan Sports.
Selain pakaian, mobs, dataminer turut menemukan beberapa battle item baru yang akan kemungkinan akan tiba melalui kemaskini akan datang. Apa-apa pun buat para pemain dan peminat Pokemon UNITE nantikan apa yang pihak pembangun akan berikan kepada anda nanti.
Pokemon UNITE kini tersedia untuk pemain di platform Nintendo Switch, Android dan iOS.
Sumber: GamingonPhone.


Susulan daripada pengumuman bahawa Dato’ M. Nasir masuk ke dalam pasukan RSG MY sebentar sahaja tadi, kami cuba menghubungi pihak RSG MY untuk mendapatkan jawapan.
Menurut mereka, Dato’ M. Nasir akan memberikan motivasi kepada barisan pemain pasukan MLBB RSG MY di samping meningkatkan lagi semangat mereka untuk berdaya saing di pentas MPL MY musim kesepuluh.
Selain itu, mereka juga menyatakan Dato’ M Nasir akan ada peranan penting yang lain di dalam organisasi dan akan diumumkan pada Ogos nanti.
Dapatkah anda meneka peranan lain sang lagenda ini di dalam organisasi RSG MY? Sama-sama kita nantikan pada Ogos nanti.

View this post on Instagram

A post shared by MyGameOn (@mygameondotmy)

Foto: M. Nasir


Bekas pemain pasukan Team SMG, Daus Jamil (Rynn) kini bersama Team Bosskurr.
Dalam satu pengumuman sama, skuad Team Bosskurr mengumumkan penukaran nama kepada Al Ikhlas Bosskurr. Sebelum ini juga peminat tertanya-tanya kelibat Rynn di sesi penggambaran (Hari Media) MPL MY S7 bagi Al Ikhlas Bosskurr. Nyata, hari ini mereka mengumumkan Rynn adalah pemain ketujuh pasukan tersebut.

Mereka juga mengumumkan penganalisis baharu iaitu Kay.

Rynn sebelum ini dikenali dengan kemahirannya bermain hero-hero jungler (hyper carry) seperti Lancelot.
Setakat ini, Rynn pernah memenangi MPL Malaysia Singapura sekali iaitu pada musim kedua bersama skuad Saiyan Reborn.
Penambahan Rynn ke dalam pasukan pastinya mengukuhkan lagi keupayaan skuad ini membuat play di MPL Malaysia musim ketujuh bermula 11 Mac ini.


Pelakon terkenal sebagai Drax dalam Guardians of the Galaxy dan bintang ahli gusti WWE, Dave Bautista sering mengatakan hasrat untuk bermain sebagai Marcus Fenix dalam filem live-action Gears of War.
Kini, impiannya telah dikecapi kerana Dave bakal hadir ke dalam game terbaru siri Gears of War ini dan pemain boleh main Dave memakai perisai Marcus Fenix dalam mod multiplayer Gears 5.

Meskipun filem Gears of War sedang dibangunkan, ketua The Coalition dan juga pengarah untuk kesemua game Gears, Rod Ferguson berkata Dave telah merakam lebih daripada 700 barisan dialog dalam game ini.
Menurut Rod, Dave akan membawa persona Marcus dengan mendondon perisai Marcus dan dilengkapi dengan elemen The Animal iaitu gelaran terkenal Dave dalam WWE ke dalam prestasi lakonsuara.
Sempena acara WWE Clash of Champions, Microsoft dan WWE Networks berganding bahu untuk menyediakan video di sebalik tabir Dave dan Gears 5 yang akan dilancarkan pada 15 September 2019.
Untuk mendapatkan watak Dave, korang perlu main Gears 5 pada 15 September sehingga 28 Oktober.
Gears 5 akan dilancarkan secara rasmi pada 10 September 2019 di Xbox One dan PC.
Sumber: Xbox
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pejam celik pejam celik, tak sangka-sangka Metal Gear Solid sudah dilancarkan tiga dekad lalu pada tahun 1987. Untuk menyambut ulang tahun ke-31 Metal Gear Solid kali ini, David Hayter kembali melakonkan kembali watak ikonik Snake dalam video tribute Metal Gear Solid. David Hayter merupakan suara asal bagi Snake sebelum dia digantikan oleh pelakon Hollywood, Kiefer Sutherland untuk Metal Gear Solid V: Phantom Pain.
Walaupun David Hayter hanya kembali untuk beberapa minit dalam video tribute ulang tahun game paling popular di dunia ini, video ini berjaya mengubat rindu saya akan suara garau dan serak-serak basah, menjadikan dia sinonim dengan watak Solid Snake. Korang boleh lihat video di bawah:

Secara asalnya, video tribute ini dimuatnaik oleh pengarah Metal Gear Solid, Jordan Vogt-Roberts dalam satu thread panjang yang dihasilkan oleh pengarah itu sendiri di laman Twitter peribadinya bagi meraikan sambutan ulang tahun ke-31 Metal Gear Solid.
Jika korang masih lagi ragu-ragu tentang status filem Metal Gear Solid, kami masih lagi tak tahu menahu tentang apa yang bakal dipersembahkan oleh Vogt-Roberts seperti yang sudah dikatakan oleh Revolver Ocelot di akhir video tribute itu. Buat masa kini, Vogt-Roberts cuma mendedahkan gambar-gambar concept art yang digunakan untuk filem Metal Gear Solid menampilkan Snake berlatarbelakangkan pelbagai landskap di laman Twitter.
Apabila semuanya menjadi tanda tanya, korang tahu tak yang korang boleh bermain sebagai Quiet dalam misi-misi Metal Gear Solid V?